
Ricardo Croes: 
“Gobierno tin responsabilidad pa percura cu e derecho di su 
ciudadanonan ta wordo respeta” 


Ayera mainta Partido RED 
Democratico a tene un 
conferencia di prensa na 
unda lider di e partido y 
ex-parlamentario, Sr. Ri- 
cardo Croes, a trece pa di- 
lanti diferente tema y un di 
e temanan aki ta costo di 
bida na Aruba, un topico 
cu ta keda relevante pa 
comunidad. 


Sr. Croes a elabora ariba e as- 
pecto di nivel di subsistencia 
(betsaansminimum) na Aruba 
y con hopi famia ta bringa pa 
por subsisti cu salarionan cu 
no ta yega pa cubri gastonan 
esencial di tur luna. 


El a indica cu na Aruba tin un 
salario minimo ancra den ley, 
cu ta un salario di 1.815,35 
florin. Gobierno di Aruba a 
caba di anuncia cu ta bay au- 
menta e entrada aki cu 78,05 
florin, locual ta representa un 
aumento di 4.3%. 


El a remarca cu Central Bu- 
reau of Statistics Aruba (CBS) 
tambe a saca den luna di juli e 
aña aki un rapport cu ta papia 
ariba e nivel di subsistencia, 
kico un persona, of un famia 
cu ta consisti di varios perso- 
na, tin mester como minimo 
pa satisface loke ta e nivel di 
subsistencia. 


Croes a splica cu segun CBS 
ta indica den su rapport, e niv- 
el di subsistencia pa un famia 
na Aruba den juli di 2022 ta- 
bata 2.440 florin pa un adulto, 
3.172 florin pa un adulto cu 
un yiu, 3.660 florin pa dos 


adulto, 4.392 florin pa dos 
adulto cu un yiu y 5.124 florin 
pa dos adulto cu dos yiu. 


Pa luna di juli 2023 e sumanan 
aki a aumenta. Pa un adulto el 
a bira 2.540 florin, un adulto 
cu un yiu ta 3.302 3.17 florin, 
el a bira 3.810 florin pa dos 
adulto, 4.572 florin pa dos 
adulto cu un yiu y 5.334 florin 


pa dos adulto cu dos yiu. 


Croes ta resalta cu si si com- 
para esaki cu e salario minimo, 
locual hopi hende na Aruba 
ta conta cune como entrada, 
claramente e no ta yega y den 
comparacion cu e aumento di 
e salario minimo, e ta un dife- 
rencia di 10 biaha mas. Entre 
locual ta e salario minimo y 
locual ta e nivel di subsitencia 
minimo cu CBS ta conclui 
cu e mester ta, e ta 10 biaha 
mas grandi cu e aumento di 
entrada aki. 


“Den relacion cu esaki, nos 
ta bao impresion cu gobierno 
ta traha pa robes pasobra un 
gobierno tin e responsabili- 
dad pa percura cu e derecho 
di su ciudadanonan ta wordo 
respeta y di esakinan ta e nivel 
di bida di e ciudadano,” el a 
remarca. 


“Gobierno ta prefera di subi 
su mesun gastonan, entre 
otro presupuesto 2024 cu 
75 miyon florin, gobierno ta 
prefera di firma un acuerdo 
cu Hulanda pa paga un interes 
di casi 7% pa un total di casi 
350 miyon florin, pero abo tin 
cu wak kico bo ta haci cu bo 
entrada, con bo ta lora, unda 


bo ta biba, kico e muchanan 
ta hiba scol, kico nan ta bisti, 
danki Dios tin uniform pero 
cuanto hende por pag’e?, 
schoolgeld cu ta halto, gasolin 
cu ta subi y asina mi por sigui. 
Pero gobierno si no tin niun 
problema cu esaki,” Croes a 
agrega. 


El a referi tambe na un rapport 
cu a sali recientemente titula 
“Een Waardig Bestaan” skirbi 
pa sr. Glen Thode, presiden- 
te di e comision, Commissie 
Sociaal Minimum Caribesh 
Nederland. E investigacion 
aki a tuma luga pa averigua 
kico ta e diferencia entre e 
bestaansminimum di e islan- 
an BES, Boneiro, Saba y Sint 
Eustatius, y Hulanda. 


Den e rapport tambe, Croes 
ta splica, ta indica cu no sola- 
mente mester tene cuenta cu e 
nivel minimo di subsistencia, 
si no cu mester tene cuenta 
tambe cu e seguridad di exis- 
tencia. Esaki ta encera cu un 
famia no por tin un entrada cu 
na momento cu algo repen- 
tino sucede e persona no por 
cubri e emergencia pasobra 
tur otro cos ta cay den otro. 


El a agrega cu ta importante 


tambe pa e famia aki desaroya 
socialmente cual ta parti di 
salud social cu ta un aspecto 
importante pa un pais. “No 
ta asina tampoco cu e salario 
minimo por ta bao di besta- 
ansminimum, pero e betsaa- 
nsminimum tampoco por ta 
asina cu e no ta garantisa e 
seguridad di existencia,” el a 
bisa. 


Croes a indica cu rapport aki 
a conclui cu den e tres islanan 
den Caribe, nuebe di cada 10 
hogar ta biba cu gastonan cu 
ta surpasa nan entrada. El a 
añadi cu e investigacion di 
CBS pa Aruba y e rapport di 
e islanan BES no ta hopi leu 
for di otro y e conclusionnan 
ta hopi parecido. 


“Pero kico gobierno ta haci? 
Gobierno ta subi belasting, 
gobierno ta subi su mesun 
gastonan, gobierno no tin 
niun vision, no ta crea niun 
pilar economico, no ta subsid- 
ia net nada den sector prima- 
rio. Kico gobierno tin pensa di 
haci?,” el a remarca. 


El a menciona cu sindicato 
SEPPA tambe a bin dilanti y 
tambe a trata e rapport di CBS 
y el a trece pa dilanti cu go- 
bierno no kier papia tampoco 
ariba e aumento di entrada di 
ambtenaarnan. 


El a sigui splica cu den sector 
priva tin dunadornan di tra- 
bao cu si ta subiendo entrada, 
a base di e hecho cu nan por, 
nan kier, nan ta consciente 
cu costo di bida subi. Pero 
el a enfatisa cu hopi hende 
ta pensa cu e solucion ta au- 
menta e salario minimo na e 
nivel di subsistencia y esey no 
ta corecto tampoco pasobra e 
dunador di trabao lo ta esun 
cu lo mester cay cu e extra 
peso aki. 


“Dunador di trabao ta carga su 
gastonan a base di su entrada y 
e entradanan aki no ta duna pa 
e cuminsa cubri e gastonan aki 
sin mas. Kiermen e lo tin cu 
subi e prijs di su productonan, 
e prijs di su servicionan pa 
asina por haci esaki. Pero si e 
subi e prijs di su productonan 
of servicionan, bo tin e mesun 
cadena, e hendenan no por 
cumpra, e hendenan no por 
haci uso di e servicio. Kico ta 
locual gobierno mester haci,” 
el a cuestiona. 

Minister di Finanzas, Xiomara Maduro: 
“Retraso di Uitvoeringsrapportage ta debi na decision cu mester atende 
entre otro, caba cu cuentanan anual di 2019” 


Dialuna ultimo, a tuma 
luga un conferencia di 
prensa extraordinario di 
Gobierno di Aruba, du- 
rante cual a anuncia e 
maneho financiero cu a 
duna como resultado 25 
miyon florin extra den e 
di dos presupuesto com- 
plementario. Sinembargo, 
tin rapportnan financiero 
cu a haya retraso y cu mes- 
ter ta publica caba for di 
luna di mei, manera esun 
pa di dos kwartaal. 


Pa esaki, minister di Finan- 
zas, Xiomara Maduro a splica 
cu ta corecto cu tin un retraso 
den e Uitvoeringsrapportage 
unda cu tur kwartaal nan ta 
reporta riba e parti financiero 
di ehecucion di presupuesto 
di e aña corespondiente. “Ta 
asina’ki cu e aña aki nos a pu- 
blica esun prome caba cu un 
retraso den dje. Esun di dos 
lo sali probablemente na fin 
di october of den novem- 
ber. E retraso grandi ta debi 
na decision cu nos mester a 
tuma pa asina por atende en- 
tre otro, pa por caba cu locual 
ta e cuentanan anual di aña 
2019,” el a bisa. 
Manera ta conoci, nan no por 
cera e ciclo presupuestario di 
aña 2019 y esey ta trece cune 
tambe cu no por sigui traha 
riba e otro añanan y mester 
yega eynan pa por cera e ci- 
clo “p’esey decision mester a 
ser tuma di unda nos mester 
concentra e energia y esaki tin 
di haber cu e hecho di e re- 
alidad cu gobierno ta traha cu 
un plug di personanan cu ta 
e mesun grupo di hendenan 
cu tin cu atende cu e nego- 
ciacion cu Hulanda, cu tin cu 
atende cu supervision finan- 
ciero cu trabounan di Land- 
spakket y tambe cu cuen- 


tanan anual di Pais Aruba y 
reportahe di kwartaal, p’esey 
mester a tuma un decision y 
esaki tambe puntonan cu nos 
a hiba den e reunion cu nos 
tabatin cu CAft siman pasa, 
aunke cu no tin e kwartaal- 
rapportage si tin e cifranan di 
e lunanan manera cu esaki ta 
ser cera nan tin loke ta yama 
e maandrapportage, nan tin e 
cifranan unda nan por tin un 
bista di lo cual cu ta e ehecu- 
cion di presupuesto 2023 y 
p’esey tambe CAft no a haci 
un hecho grandi di dje, pa 
motibo cu nan ta informa 
si di e parti financiero via di 
maandrapportage.” Minister 
Maduro a menciona. 
Den 
un 
comunicado 
di 
prensa, Gobierno di Aruba 
a informa cu diabierna si- 
man pasa prome minister 
Evelyn Wever-Croes a reuni 
cu CAft, cu ta e colegio di 
supervision financiero, cu ta 
bin cada tres luna pa duna 
Gobierno nan punto di bista, 
riba e desaroyonan financiero 
di pais Aruba. Prome minis- 
ter a expresa di ta sumamente 
satisfecho cu e reunion, mi- 
rando cu representantenan di 
CAft tabata hopi positivo riba 
e crecemento economico, 
riba e desaroyo di turismo, 
riba e finanzas publico, riba 
e pronostico y proyeccionnan 
cu tin pa pais Aruba. 
Durante e reunion, prome 
minister a splica CAft cu 
pa Gobierno ta importante 
mirando cu e indicadornan 
macro-economico ta asina 
positivo, pa e progreso y bien- 
estar ey drenta den tur hogar 
di pais Aruba. Gobierno lo 
kier enfoca riba e preocupa- 
cionnan cu tin actualmente, 
cu ta pobresa, problema so- 
cial, cuido, y enseñansa. Mi- 
rando e situacion economico 


positivo, lo desea di haci in- 
versionnan de e areanan aki. 
Riba e punto aki, CAft tambe 
a bay di acuerdo. 
“CAft: Economia lo crece 
8%” 
Di su parti, CAft tambe a in- 
forma cu Economia di Aruba 
ta creciendo considerable- 
mente desde 2021. Na 2023, 
segun e ultimo cifranan di 
Fondo Monetario Interna- 
cional (IMF), economia lo 
crece cu 8 porciento. 
Pa 2024 ta spera un crece- 
mento di 3 porciento. E recu- 
peracion fuerte aki, compaña 
cu medida fiscal, ta traduci 
den entrada di belasting y di 
prima substancialmente mas 
cu lo locual tabata presupu- 
esta. E entradanan inespera 
ta considerabel, tanto pa pais 
como pa otro entidad di sec- 
tor colectivo. Importante ta 
pa Aruba gara e momento pa 
pone finanzas publico struc- 
turalmente na ordo y haci 
e economia mas resiliente. 
Esey por logra door di hiba 
un maneho presupuestario 
prudente, usa entrada ines- 
pera pa reduci e debe publico 
(83 porciento di e PIB na 
2023) y haci inversion cu ta 
fomenta crecemento. Refor- 
ma structural den salubridad 
y siguridad social tambe ta 
aporta na mas resiliencia. 
A presenta e proyecto presu- 
puestario pa 2024 na tempo. 
Esaki ta reforsa derecho pre- 
supuestario di Parlamento. 
Sin embargo, contrario na e 
ciclo presupuestario, tin re- 
traso pa loke ta trata infor- 
macion tocante ehecucion 
y dunamento di cuenta. Ta 
premira cu entrada inespera 
den 2023 lo haci impulso di 
e surplus financiero di sec- 
tor colectivo mucho mas cu 
e norma di 1 porciento di e 


PIB. E posicion financiero 
ta faborabel riba corto plaso, 
pero tin riesgonan considera- 
bel. E gastonan di interes, cu 
ya caba tabata representa 16 
porciento di e presupuesto, 
lo ta hopi mas cu locual a 
presupuesta. Esaki ta pa mo- 
tibo cu e refinanciamento 
di e prestamo pa ayudo di 
likides ta mas caro. Como 
consecuencia, mas cu nunca 
e gastonan di interes ta des- 
plasa otro gasto of inversion 
necesario, y control di gasto 
ta sigui ta hopi importante. 
Inversion ta necesario pa haci 
e economia mas resiliente y 
aumenta e capacidad pa gen- 
era entrada. 
“Ta importante pa Aruba au- 
menta cumplimento fiscal” 
Pa loke ta trata belasting, 
Aruba a tuma prome bon 
paso pa haci su sistema fiscal 
mas robusto cu e Plan Fiscal 
2023. Sin embargo, e sistema 
di belasting indirecto ta keda 
fragmenta y door di esey in- 
necesariamente 
compleho. 
Colegio di supervision finan- 
ciero di Aruba (CAft) ta sigui 
encurasha, conforme e Pakete 
Nacional y e recomenda- 
cionnan di IMF, pa simplifica 
e sistema di belasting indirec- 
to y introduci Impuesto riba 
Balor Agrega (IBA/BTW) 
riba corto plaso, manera 
anuncia anteriormente. Un 
sistema mas simpel tambe lo 
beneficia cumplimento fis- 
cal. Ta importante pa Aruba 
aumenta cumplimento fiscal 
pa garantisa un distribucion 
di carga mas ekilibra y asina 
ey crea espacio presupuestar- 
io adicional pa mas inversion 
cu ta fomenta crecemento. 


“Si no cambia maneho, e gas- 
tonan di cuido y pensioen di 
behes lo sigui aumenta” 
Door di desaroyo demograf- 
ico, si no cambia maneho, e 
gastonan di cuido y pensioen 
di behes lo sigui aumenta, 
locual lo genera deficit den 
futuro. Pa controla gasto den 
cuido di salud, Algemene 
Ziektekosten 
Verzekering 
(AZV) ta considerando un 
marco di gasto. En principio, 
CAft ta na fabor di un mar- 
co di gasto, di forma cu ora 
economia ta bayendo bon 
por acumula e surplusnan y 
esey por sirbi como reserva 
durante contratiempo eco- 
nomico. Sin embargo, ta im- 
portante cu e marco di gasto 
no ta demasiado amplio y cu 
ta aplica esaki solamente pa 
contene crecemento di gasto 
di cuido di salud. 
Hustamente awo cu tin sur- 
plus enorme, CAft ta reco- 
menda pa tuma medida, pa 
cuido di salud y seguridad 
social por sigui ta pagabel pa 
e generacionnan futuro. 
Nota di redaccion: Den nos 
editorial di ayera 24 di octo- 
ber ta señala cu no por keda 
sin trata e retonan cu CAft ta 
señala y cu ta di suma impor- 
tancia den e situacion actual. 
Gobierno di Aruba ta den 
un situacion bastante mas 
faborabel cu loke por a an- 
ticipa un aña pasa y cu esey, 
yega na suficiente entrada pa 
paga cuenta–sin baha gasto– 
ta bien posibel. Esey no por 
ta motibo pa laga e programa 
di reforma, cu mester ta den 
ehecucion hunto cu Hulan- 
da, no continua mas. 

Dos homber deteni den un caso grandi di droga den area turistico 


Unit Narcotica ta sigui 
hopi activo riba caya pa 
loke ta trata bendemento 
di droga rond di e isla na 
unda e biaha aki mediante 
un comunicado di prensa 
Cuerpo di Polis a informa 
cu dianan pasa nan a de- 
tene dos hende homber 
relaciona cu un caso gran- 
di di droga den area turis- 
tico. 


Unit Narcotica hunto cu 


personalnan di Douane ta bin 
trahando estrechamente cu 
otro pa algun siman riba un 
caso grandi di bendemento di 
droga na turista den e areanan 
di hotel. 
Recientemente a haci dife- 
rente detencion, unda un 
turista a ser deteni biniendo 
for di New York siman pas, 
akinan ta trata di e homber 
cu inicialnan P.J.G. di nacio- 
nalidad Mericano di 43 aña 
di edad. E team investigativo 


tabatin indicacion fuerte cu 
ta trata di un banda criminal 
trahando hunto for di dife- 
rente pais. 
Investigacion a sigui y Unit 
Narcotica a haci otro deten- 
cion diasabra marduga y ta 
detene e homber di inicial- 
nan F.S.G.G. di 41 aña di 
edad naci na Jamaica. 
Durante e detencionnan a 
haya un cantidad grandi di 
droga y Cuerpo di Polis a 
bisa cu nan no ta descarta cu 
por tin mas detencion na ca- 
minda. 
Augustus y september ultimo 
nan tambe a informa tocante 
otro personanan cu a ser de- 
teni na diferente cas di Aruba 
na unda delincuentenan ta- 
bata bendiendo droga, un di 
nan a ser haya na Bubali unda 
nan a haya un cantidad grandi 
di droga y placa cu a ser con- 
fisca. 
Na augustus ultimo Unit di 
Narcortica a ser crea pa inves- 
tiga tur loke ta bendemento 
di droga for di casnan, ariba 


caya, delivery, plataforma so- 
cial y hasta area di hotelnan. 
Tambe e unidad ta investiga 
tur droga cu ta intercepta 
pa Aduana, US Customs na 
aeropuerto, door di ambte- 


naarnan di KIA tambe tur 
droga encontra durante cu- 
alkier control policial. Unit 
Narcotica ta resorta directa- 
mente bao di Commisario di 
Algemene Dienst. 


Grupo organisando Marcha Pro Famia kier pidi Gobierno y Parlamento 
pa sostene famia tradicional 


Ayera durante un confer- 
encia di prensa cu dife- 
rente medio di comunica- 
cion local, un grupo di ci- 
udadano a anuncia cu nan 
ta organisando un marcha 
pro famia, pa vocifera nan 
punto di bista ariba loke ta 
trata e ley di matrimonio 
di mesun sexo na Aruba. 


E ciudadanonan primera- 
mente a enfatisa cu e marcha 
aki no ta algo religioso, pero 
mas bien nan kier pone re- 
ligion un banda y nan kier 
trece informacion pa comu- 
nidad. E marcha aki ta yama 
“Pro Famia” y lo tuma luga 
dia 3 di december saliendo 
for di Citgo Boulevard di- 
reccion pa Bestuurskantoor, 
unda e grupo lo presenta e 
enfoke di e marcha, cual ta 
bringa pa famia segun e dis- 
eño di Dios. 
“Mi ta kere ta importante pa 
compronde cu e legalisacion 
di e ley pa matrimonio di me- 
sun sexo ta bay hopi mas leu 
cu djis dos persona di mesun 
sexo casa cu otro,” nan a ex- 
presa. 


Nan a recorda un respu- 
esta importante cu Minister 
Geoffrey Wever a duna ariba 
e pregunta di kico lo pasa cu 
e muchanan, kico lo pasa na 
e scolnan y si e muchanan lo 
wordo siña, indoctrina den 
e area aki, na cual Minister 


Wever a bisa sigur cu si, cu 
esaki ta algo cu tambe lo bini 
hunto cu e ley di matrimonio 
di mesun sexo. 
“Mi ta kere awe nos kier 
yama na atencion di comu- 
nidad di Aruba cu esaki ta 
algo hopi serio, esaki ta algo 
cu ta bay tin un consecuencia 
pa nos muchanan. Mi ta kere 
cu si esaki cuminsa drenta e 


scolnan, loke e ta bay haci ta 
cu nos yiunan ta bay wordo 
siña e temanan aki, ideologia 
di genero y loke nan ta yama 
amor, y mi ta kere cu esaki 
Aruba no ta prepara p’e,” nan 
a bisa, 


Pa e motibo aki ta preparan- 
do e marcha Pro Famia. 
Nan a enfatisa cu nan kier 


laga atras un punto hopi im- 
portante, cual ta cu nunca 
un grupo a lanta contra ho- 
mosexualidad, contra les- 
bianismo, e grupo LGBTQ 
y nunca a haci guera contra 
nan, den pasado. 
Nan a remarca cu e mar- 
cha aki no ta nifica cu nan ta 
lantando contra di nan. Nan 
a subraya cu locual nan ta ha- 


ciendo aworaki ta lantando 
Pro Famia, pa conserva famia 
y pa famia permanece manera 
Dios a diseñ’e. 


“Pa es motibo nos ta bayendo 
bestuurskantoor pa pidi Go- 
bierno, pa pidi e Parlamen- 
tarionan cu nos kier man- 
tene e famia manera Dios a 
diseñ’e,” nan a resalta. 

Nigel Maduro: Rubiano indigena orguyoso, rebelde y activista 
“Aruba ta di nos, y mi no kier wak’e bendi” 


Dia 13 di october Aruba a ser conoci 
cu un bos nobo, esta Nigel Maduro, 
ora a publica den medionan di co- 
municacion cu e hoben di 27 aña a 
ser deteni pa e acto di vandalismo 
den cual a sospecha cu el a pin- 
ta “NO MORE HOTELS” riba e 
plataforma di e monumento nobo 
“Mama Driekiel” situa na Eagle 
Beach. Bon Dia Aruba a sinta cu Ni- 
gel e siman aki pa asina conoce mas 
di su trayectorio como activista y e 
tocante e suceso recien cu a causa 
un movemento riba red social. 


Nigel a conta nos reportero tocante su 
comienso den e tereno di activismo, 
cual a tuma luga na 2019. Su trayectorio 
a cuminsa ora el a bay muda pa un tem- 
porada na New Zealand, unda el a haya 
un trabao na e organisacion ambien- 
tal Green Peace, den cual el a funciona 
como un People and Culture Coordina- 
tor. Nigel a conta cu durante su tempo 
trahando cu e organisacion el a siña di 
varios strategianan pa aboga pa medio 
ambiente y derecho humano. Asina 
tambe el a cuminsa tuma iniciativa pa 
sigui siña pa asina trece su conocemento 
y experencia di abogacia na Aruba. 


Nigel a enfatisa cu su trabao na Green 
Peace a pasa pa casualidad. E tempo ey, 
e tabata den su di cuatro aña di su estu- 
dio Bachelor den International Human 
Resource Management na Saxion Uni- 
versity of Applied Sciences y a tuma un 
break pa asina por reconecta cu su mes. 
Pa esaki, el a dicidi pa tuma e riesgo y 
muda bay te na New Zealand, unda por 
bisa cu el a haya su yamado na Green 
Peace: “Bida ta hibando mi kinan...take 
it.” 


El a protesta den diferente manera cu e 
organisacion y despues di a muda bek na 
Hulanda, su abogacia no a caba, sino cu 
el a sigui den un otro forma: riba red so- 
cial y den forma academico. Nigel a haci 
un estudio Master’s den Strategic Lead- 
ership Towards Sustainability na Ble- 
kinge Institute of Technology, pa cual el 
a logra haya su diploma e aña aki. 


Durante e tempo cu e tabata na New 
Zealand, el a cuminsa sinti mas co- 
necta cu su herencia indigena Rubiano. 
Manera el a splica, su identidad como 
Rubiano y aparencia diferente na Hu- 
landa a haci’e hiper-consciente di su 
identidad Rubiano. Esaki a intensifica 
mas ainda ora el a bay biba na skina di 
mundo, pues New Zealand, leu di tur 
familiaridad Rubiano. Eynan ta unda el 
a compronde e importancia y orguyo di 
su herencia, specialmente loke ta e parti 
indigena cu na Aruba no ta ser explicita- 
mente reconoci of celebra. 


Pa loke tabata e incidente cu a tuma luga 
algun siman pasa, e activista a splica cu 
tabatin tres motibo cu a resulta ultima- 
mente den e evento cu a sosode fin di 
september, den cual tur tres el a ripara 
e daño na e ecosistema- y lamanan di 
su infancia of e tratamento inhusto di 
localnan pa acceso na nos naturalesa. 


Nigel a splica su sentimentonan pa cu 
esaki, bisando cu “esaki tabata mi ‘roots’, 
y el a djis disparce.” 


Pa loke tabata e pida arte cu el a laga na 
e estatua di driekiel, el a bisa cu e taba- 
tin e intencion pa haci esaki aki, pa asina 
e por causa un reaccion for di pueblo: 
“Na hotelnan mi no ta haya ningun re- 
accion, pero si mi haci’e kinan, [...] e ora 
hende lo papia.” Pues el a coy su flit y a 
skirbi: NO MORE HOTELS. Cu esaki 
e kier a enfatisa e mensahe di e driekiel 
mas claro: “Nobody’s getting the mes- 
sage; mi a djis pone un mensahe riba e 
mensahe.” 


Despues di e incidente aki, un ola di 
reaccion a surgi riba red social, special- 
mente Facebook, unda hopi hende a 
duna nan comentario tocante e pida arte 


y e situacion di hotelnan na Aruba. Di 
su banda, Nigel a conta cu e reaccionnan 
tabata polarisante: “Hopi critica, obvia- 
mente. Hopi cambio di narativo. Hopi 
hende a rabia cu e tabata par di letter 
cora cu nan a verf [back] den menos 
cu 12 ora.” Tambe el a enfatisa cu hopi 
hende a comparti su mesun sentimento, 
bisando cu el mira algun potret di otro 
arte di graffiti cu no tabata di dje mes: 
“mas hende kier pa nan bos ser tendi”. 


Tambe a puntra Nigel di su experencia 
den detencion, y pa comparti su banda 
di e storia. Pa esaki el a revela cu e au- 
toridadnan tabata sospecha caba cu e 
tabata nan sospechoso, y pa motibo di 
metodonan uza contra su persona, Ni- 
gel a bisa cu e no tabata kier pa nan “get 
the win”, pues el a entrega su mes dia 10 
di october. Den su interogacion, Nigel a 
enfatisa cu el admiti tur cos cu el a haci 
y e motibo pakico el a haci’e. Pa e acto 
aki, Nigel a keda 3 dia deteni, den cual 
el a enfatisa cu e mester a keda dos dia en 
principio, pero autoridadnan a extende 
pa motibonan no revela su detencion cu 
un dia mas. 


Ora a puntr’e si e situacion aki a inspir’e 
pa sigui su activismo na Aruba, el a sub- 
raya cu “absolutamente” e lo sigui cu 
su activismo. Pero el a enfatisa cu e lo 
sigui den manera legal, enfatisando cu e 
acto di vandalismo riba e plataforma di 
e driekiel tabata algo cu a haci cu inten- 
cion: “Esaki [tabata] e ‘punk way’, pero 
mi por haci’e sabi.” 


Pa clausula e entrevista, nos reportero a 
puntra Nigel si e tin un delaster men- 
sahe pa awo, pa cual el a enfatisa cu e 
situacion aki no ta algo politico, pero e 
“bigger picture” ta cu esaki ta trata di e 
bienestar di nos isla. Tambe el a enfatisa 
cu tur hende por ta activista den nan 
mesun manera, por ehempel via arte, 
sticker etc.: “Tur hende tin un palabra pa 
bisa of un accion pa haci.” E kier consci- 
entisa pueblo pa tambe uza nan stem, ya 
cu “poder ta bin den cantidad.” 

Aruba ta solicita dossier di caso Van der Sloot 
Incluyendo descripcion di asesinato di 
Natalee Holloway 


Autoridadnan na Aruba a 
solicita documentonan for 
di Departamento di Hus- 
ticia Mericano den e caso 
di extorsion contra Joran 
van der Sloot, incluyendo 
su descripcion di ases- 
inato di Natalee Holloway 
na Aruba casi 20 aña pasa, 
segun Associated Press. 


Manera a bira conoci caba, 
Van der Sloot a bay di acuer- 
do pa describi kico a pasa cu 
Holloway na 2005 como parti 
di un acuerdo di culpabilidad 
den un caso di extorsion. Van 
der Sloot a bisa cu el a bati 
Holloway te na morto riba 
un beach despues cu el a re- 
sisti su avancenan sexual y 
despues a pone su curpa den 
lama, segun documentonan 
di corte. 


“Nos a pidi Departamento di 


Husticia Mericano pa e dos- 
sier di corte, transcripcion y 
tur e documentonan relacio- 
na na e investigacion,” segun 
Ann Angela, vocero di OM 
na Aruba, a skirbi den un 
email. El a bisa cu ta bay “re- 
visa y analisa esakinan prome 
cu dicidi riba e stapnan pro- 
cedural pa tuma contra Joran 
van der Sloot.” El a agrega cu 
investigacion riba desapari- 


cion di Holloway na Aruba 
ainda ta habri. 


E statuut di limitacion pa e 
asesinato no planea di un per- 
sona na Aruba ta 12 aña. Hol- 
loway a fayece 18 aña atras. 
Merca no tin hurisdiccion pa 
enhuicia Van der Sloor pa un 
crimen cu a sucede na Aruba. 
Dialuna, Van der Sloot, 36, 
tabata ainda den e prison na 
Alabama unda e ta deteni 
durante e huicio na Merca. 
Como parti di e acuerdo di 
culpabilidad, e sentencia di 
20 aña pa extorsion ta bay 
core concurente cu su sen- 
tencia di prison andando na 
Peru pa asesinato di Stephany 
Flores Ramirez, pues e lo sir- 
bi tempo adicional solamente 
si e keda liber prome cu 2043. 
Ta bay manda Van der Sloot 
back na Peru pa completa su 
sentencia eynan. 


Awe abo por ta e siguiente 
miyonario di Aruba cu 
Lotto 5 


Sorteo ta awe nochi 


Diasabra ultimo Lotto 5 
no a conoce ningun ga- 
nado cu ta pone e jackpot 
sigui crece y pa awe di- 
aranson e suma bira 1 mi- 
yon 125 mil florin! Lotto 5 
ta costa solamente 4 florin 
pa ticket y bo por combi- 
na bo 5 numbernan for di 
01 te cu 35, si bo no sa cua 
numbernan pa kies, bo ta 
puntra bo rebendedor pa 
un loco y asina bo ta den 
wega pa bira e siguiente 
miyonario y gana e jack- 
pot di 1 miyon 125 mil flo- 
rin cu Lotto 5. 


Corda busca bo Lotto 5 
trempan, pa asina bo no keda 
afo di e sorteo miyonario di 
awe nochi cu Lotto. Tambe 
Lotto ta ofrecebo e opcion 
pa por cumpra bo weganan 
di Lotto Online, kiermen si 
bo no tin chens pa sali cum- 
pra bo weganan preferi di 
Lotto, bo por cumpre for di 
bo smart phone, tablet of bo 
computer! 


Si ainda bo no tin un cuen- 
ta di Lotto Online, bishita 


www.lottoaruba.com, 
traha 
bo cuenta di hungado y asina 
cu bo wordo aproba, bo por 
cuminsa hunga Lotto online 
tambe! 


Sorteo di Lotto 5 ta hunga 
awe diaranson pa 7.45PM y 
por cumpra bo ticket na bo 
rebendedor faborito te cu 
7.30PM. 


Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lotto, 
Lucky 3, Multi-X, Lotto di 
Dia, Lotto 5, Mini Mega y 
cu su Mega Plus y e diferente 
weganan di Raspa y Gana 
y Instacash. Tambe lo por 
hunga Lotto Online door di 
bishita: www.lottoaruba.com 
pa por registra. Cumprando 
Lotto bo ta contribui na de- 
porte riba nos isla. E meta ta 
pa organisa loteria, cambia 
bida di su hungadonan y na 
mes momento inverti den 
deporte local pa medio di 
donacionnan na e comision 
di subsidio. 

Specialistanan di mucha di Aruba y Hulanda ta uni forsa pa nos muchanan 
Cooperacion sin frontera entre HOH Aruba y Wilhelmina 
Kinderziekenhuis 


Siman pasa oficialmente 
a firma un acuerdo entre 
Horacio Oduber Hospi- 
tal (HOH) y Wilhelmina 
Kinderziekenhuis (WKZ) 
cu e meta primordial 
pa intercambia conoce- 
mento y experiencia riba 
tereno di cuido di mucha 
sin importa enfermedad 
of condicion medico. E 
desaroyo valioso aki a sali 
for di ya caba otro coop- 
eracion anterior riba otro 
tereno y awo nos por ta 
orguyoso como isla cu pa 
nos muchanan tambe tin 
un cooperacion cu Hu- 
landa pa hunto sigui eleva 


calidad di cuido. 


E acuerdo ta un realidad 
Tabatin presente na e firma- 
mento di e acuerdo aki un 
delegacion di WKZ Hulanda 
y HOH Aruba. “Un bunita 
ehempel di cooperacion sin 
frontera riba tereno di cuido 
y experticio,” asina infecci- 
ologo di mucha Louis Bont, 
profesor 
‘Luchtweginfec- 
ties op de kinderleeftijd’ na 
UMC Utrecht a menciona 
cu un sonrisa. Pues awo pa 
un duracion di tres aña un 
pediatra di WKZ Hulanda 
lo bin HOH Aruba y brinda 
cuido, intercambia experti- 


cio y conocemento y mas y 
tambe pediatranan di HOH y 
tambe miembronan di Hunta 
di Directiva lo bay Utrecht 
Hulanda cu e mesun meta. 
Jacco Vroegop, Presidente di 
Hunta di Directiva di HOH: 
“Mi ta sumamente orguyoso 
cu a logra formalisa e coop- 
eracion aki entre e grupo di 
pediatranan di WKZ Hulan- 
da y di HOH Aruba. Esaki ta 
brinda apoyo enormemente 
den loke ta nos esfuerso pa 
logra yega na cuido di mucha 


amplio y di calidad na Aruba, 
y tambe pa un futuro unda 
nos muchanan ta saludabel y 
contento den nos Hospital- 
nan.” 


Cooperacion riba tereno di 
pediatria 
WKZ Hulanda t’ey pa tur 
mucha, pues no solamente 
muchanan cu ta admiti na 
WKZ Utrecht. Ya conhunta- 
mente nos tin un cooperacion 
riba tereno di neurocirugia, y 
awo pa loke ta tereno di pe- 
diatria esaki ta uno nobo. 
Mescos cu neurocirugia ta 
rekeri 
delicadesa 
preciso, 
asina tambe e cooperacion 
entre pediatranan ta rekeri un 
coordinacion estrecho y al- 
abes comparticion di conoce- 
mento. Di e forma aki Aruba 
ta forma parti di e region di 
cuido di UMC Utrecht. 
Eric 
Arends, 
vakgro- 
epvoorzitter di pediatria na 
Aruba a menciona: “Cu hopi 
entusiasmo nos ta mira den 
futuro pa un cooperacion 
mutuo constructivo cu e solo 
meta pa eleva calidad di cuido 
di mucha na Aruba. Pues un 
tremendo paso pa nos tur!” 


Pa tur dos hospital e coop- 
eracion aki ta un ‘win-win’. 
E Hospital di Aruba ta inte- 


resa den e aporte riba tereno 
academico pa asina logra op- 
timalisa y eleva calidad y al- 
abes ta reforsa e capacidad 
di e team. Ademas Aruba ta 
forma parti di Reino Hulan- 
des. HOH tin e necesidad 
grandemente 
pa 
‘waarne- 
mers’ riba tereno di pedia- 
tria di forma structural, ta 
desea di por manda pashent 
pa WKZ y mehora calidad di 
cuido door di intercambio di 
personal. Pa WKZ esaki ta un 
oportunidad strategico y al- 
abes pe pediatranan cu ta bi- 
aha un bunita chens pa haya 
(extra) experiencia y trece 
esaki bek pa WKZ. Pabien 
Hospital, pabien muchanan y 
pabien Aruba! 

Ponemento di krans na Santana Militar na Corsou 


Exactamente sesenta aña 
pasa, dos sambuyado di 
Marina mester a sam- 
buya saca un arma ‘lihe 
lihe’ den haf den cerca- 
nia di Marinebasis Parera. 
Sinembargo nan niun di 
dos a bin back na superfi- 
cie cu bida. Na e Santana 
Militar na Roodeweg na 
Willemstad, diaranson cu 
ta tras di lomba, Defensie 
Duikgroep (DDG) a re- 
corda e accidente tragico 
aki, poniendo un krans y a 
duna un speech. 


Tabata e Oficial di Intenden- 
sia y bushi Herman Burger 
y Gerrit ten Donkelaar di 
apenas diesocho aña di edad, 
cu tabata matros, coki y sam- 


buyado assistente, cu dia 30 
di april 1963, a perde nan 
bida durante nan labor. 


“Cada di tres diahuebs den 
luna di November, DDG na 
Den Helder ta recorda nan y 
tres otro sambuyado di Mari- 
na, cu desde 1963 a perde nan 
bida durante nan labor”, asi- 
na Sander Kool, Komandante 
di DDG ta bisa. “Awor cu nos 
ta riba e isla pa ehercicionan 
di buceo, ta precisamente se- 


senta aña cu Herman y Ger- 
rit a fayece, y nan ta e unico 
entre e cinco nan, dera aki na 
Corsou, y nos lo ke menciona 
nan nomber.” 


Un accidente tragico 
Riba Aña di La Reina, 30 di 
april 1963, habitantenan den 
Region Caribe Hulandes ta 
prepara nan mes pa oubade di 
muchanan di scol y pa e para- 
da Militar trece pa trupanan 
di e Comando di Forsanan 
Naval na Antia Hulandes. 


E tripulacion di Hr.Ms. Rot- 
terdam ta casi yegando fin di 
nan trayectorio na Antia Hu- 
landes. Como ultimo cere- 
monia di nan estadia, un parti 
di e tripulacion ta participa 


ainda na un parada, pasa den 
centro di Willemstad. Ora 
cu na un dado momento di 
descuido un arma ta cay den 
lama, e Oficial di Intendensia 
y e sambuyado asistente mes- 
ter saca esaki cu rapidez for di 
lama bini ariba cune. Pero e 
accion di buskeda ey a termi- 
na den un tragedia. A lubida 
di stop e pomp cu ta hala awa 
aden. 


Dor di e forsa cu tabatin den 
e tubo di admision di awa, 
esaki a chupa Gerrit hal’e bay 
cune den e roster. Probable- 
mente Herman tabata kier a 
yuda Gerrit y esey a resulta 
fatal. 


“Como recordatorio di e im- 


portancia di siguridad na e 
luga di labor, ta importante 
pa tene un conmemoracion”, 
segun Comandante Kool. 
“Como 
conscientisacion. 
Como respet pa e aporte y e 
gran sacrificio cu nan a haci, y 
como respet den direccion di 
famianan sobreviviente.” 


SER ta propone un cambio di paradigma den su informe anual 2022 
For di PIB pa prosperidad amplio inclusivo 


Conseho Social y Eco- 
nomico (SER) di Corsou 
riba diaranson, 18 di octo- 
ber 2023, a presenta su in- 
forme anual 2022 na Con- 
seho di Ministernan. 


Den un tempo caminda hopi 
pais y institucionnan ta usa 
e Producto Interno Bruto 
(PDB) como e indicador 
primario di prosperidad, e 
Informe Anual 2022 di SER 
ta ofrece un alternativa inno- 
vativo den e contexto specif- 
ico di Corsou. E informe ta 
pone enfasis riba e necesidad 
urgente pa un concepto di 
prosperidad mas completo y 
inclusivo cu ta bay mas leu 


cu solamente parametronan 
economico. 
Segun e prologo di e informe 
anual, e concepto di “pros- 
peridad” mester ser rekalibra. 
Mas aleu di ta un indicador 
economico di un dimension 
so, e concepto mester ser 
amplia pa inclui elementon- 
an manera bienestar social, 
igualdad social y durabilidad 
ambiental. “E vision aki ta 
profundamente ancra den e 
mandatonan legal y constitu- 
cional cu ta forma nos cuadro 
di maneho,” segun e prologo 
di e informe anual 2022 di e 
organismo di consulta tripar- 
tiet. 
E diversidad cultural rico y 


e resistencia social di e co- 
munidad di Corsou no ta 
solamente pre condicionnan; 
nan ta aspectonan integral 
di e strategia institucional 
di SER. E informenan di 
consulta cu ta ser publica ta 
wordo prepara cu rigides y ta 
busca acogida democratico 
na educacion, cuido medico 
y trabao den e contexto social 
complica di Corsou. 


Durabilidad ecologico no 
ta ser considera un opcion 
etico, sino un deber legal in- 
evitabel. Esaki ta e linea cu 
mester ser encamina, con- 
forme tanto Areglo di Estado 
di Corsou como tratadonan 
internacional cu Corsou a 
ratifica, segun e prologo. 
Un 
componente 
crucial 
den e enfoke holistico aki 
ta e Consulta General cu 


ta atende cu Asuntonan di 
Servicio Publico (Centraal 
Georganiseerd Overleg in 
Ambtenarenzaken (CGOA), 
na Hulandes). E mecanismo 
aki tey pa garantisa un ambi- 
ente di trabao husto y ta fungi 
como un foro pa sinergia in- 
stitucional den e panorama 
administrativo. 


“Logra un prosperidad inclu- 
sivo y amplio, specialmente 
den un contexto di scala 
chikito y insular manera esun 
di Corsou, ta un esfuerso 


complica pero esencial. Esa- 
ki ta rekeri un colaboracion 
fuerte entre organisacionnan 
gubernamental, entidadnan 
priva, sector social y comuni- 
dad en general,” e prologo di 
e informe anual ta sigui bisa. 
E relato ta invita tur parti- 
donan relevante pa participa 
activamente den e mision 
colectivo aki, cu e meta final 
di cultiva un comunidad di 
Corsou caminda prosperidad 
y bienestar ta ser reconoci y 
aprecia den nan magnitud 
completo. 

Ombudsman: Gobierno Hulandes apenas ta siña di scandalnan grandi, 
ignorando necesidadnan di victima 


(NLTimes)—Gobierno 
Hulandes apenas ta siña 
for di experencianan di 
un operacion di recu- 
peracion grandi, manera 
esnan pa e scandal di ben- 
eficio y e daño di teremo- 
to na Groningen. Ora ta 
implementa un proceso 
di recuperacion, e gobi- 
erno ta keda aplica un 
metodo nobo. Tampoco 
e gobierno ta pone sufi- 
ciente atencion riba kico 
victimanan mester, segun 
Ombudsman Reinier van 
Zutphen a conclui despu- 
es di e studia 10 operacion 
di recuperacion. 


Segun van Zutphen, gobi- 
erno no ta reusa metodonan 
cu cual el a haya experencia 
extenso den casonan anterior. 
Ademas, apenas e ta consulta 
e conocemento adkiri. 


E rapport di e Ombudsman, 


cual a ser publica ayera, dia- 
mars, a mira con agencianan 
di gobierno ta considera e 
necesidadnan di victimanan 
den procesonan di recu- 
peracion. Esaki no ta sos- 
ode suficientemente, segun 


van Zutphen, ken a papia cu 
agencianan di gobierno y ex- 
pertonan independiente pa e 
estudio. 


Por ehempel, casi nunca ta 
puntra victimanankico nan 
mester prome cu un proceso 
di recuperacion. Frecuente- 
mente, esaki ta ser determina 
for di “ariba bay abao”. Ade- 
mas, durante e proceso mes, 
hopi tiki agencia ta keda den 
contacto cu vicitmanan pa 
haya sa con nan e experencia 
e operacion, segun e Om- 
budsman. 


E Ombudsman tambe a 
acusa gobierno di actua de- 
masiado 
burocratico 
den 
procesonan asina. Organisa- 
cionnan gubermental ta hasta 
hopi tempo y atencion riba 
responsabilidad y monitorio. 
Mientras victimanan mester 
un proceso simpel y lihe, se- 
gun e Ombudsman. Manera 


e ta sigui bisa, e hecho cu e 
gobierno Hulandes no ta 
pone e necesidadnan di vic- 
timanan central y no ta siña 
for di procesonan den pasado 
ta desastroso pa e “confiansa 
fragil” den gobierno. “E Om- 
budsman ta mira cu algun 
ciudadano ta experencia mas 
daño den procesonan di re- 
cuperacion compara cu con 
nan tabata prome pasobra e 
proceso no ta adecua den tur 
sorto di manera. E ora desas- 
ter ta sigui desaster.” 


Pa e rapport, e Ombudsman 
a mira na e operacionnan di 
recuperacion pa e scandal di 
beneficio, daño di teremo- 
to, e desaster di klapchi na 
Enschede, e inundacion na 


Limburg, Dutchbat III, e di- 
vision Noord-Zuid na Am- 
sterdam, Chrome 6 den De- 
fense, e areglo di presupuesto 
personal, e skema di repago 
di beneficio y e Q fever. 


E 
Ombudsman 
Nacional 
tambe a critica su mesun ac- 
cion. E tambe a hunga y ainda 
ta hunga un rol den cinco di e 
dies operacion. El a urgi gobi- 
erno pa, di awo pa dilanti, pa- 
pia cu victimanan di antema- 
no tocante nan necesidad y 
pone e combersacionnan aki 
central. “Y no solamente tene 
un combersacion, pero sigui 
papia cu nan durante henter 
e proceso.” Tambe, comparti 
e conocemento adkiri for di 
awo pa dilanti. 


Lectura na Camp Westerbok cancela pa via 
di menasa 


(NLTimes)—Un 
lectura 
plania na Centro di Con- 
memoracion Camp West- 
erbok a ser cancela e si- 
man aki pa via di menasa 
dirigi pa un di e speaker- 
nan. Wahhab Hassoo, ac- 
tivista y director di e fun- 
dacion NL Helpt Yazidis, 
ta reporta riba X cu e lec- 
tura a ser cancela “pa via 
di menasanan real dirigi 
na ami como persona y 
mi famia.” Un vocero pa e 
centro a confirma na RTV 
Drenthe cu e lectura no lo 
tuma luga mas. 


Hassoo tabata plania pa pa- 
pia tocante e tema di libertad 


hunto cu un sobreviviente 
di e Holocaust diadomingo 
binidero. E duo aki frecuent- 
emente sa duna lecturanan na 
school den henter Hulanda. 
El a yama e cancelacion un 
“decepcion”: “Mi nunca a 
kere mi lo experencia esaki 
na Hulanda, un realidad do- 
loroso. Pero asina e mester ta 
awo.” 


Hassoo no a bisa ki tipo di 
menasa el a ricibi. E vocero 
di e centro tampoco a duna 
comentario riba esaki. E vo- 
cero a bisa e menasanan ta- 
bata personal y cu e centro ta 
hay’e “hopi fastioso” cu e lec- 
tura mester a ser cancela. Es- 


aki a sosode “den consulta,” 
manera e vocero a declara. 
Hassoo a huy cu su famia for 
di Irak pa Hulanda na edad di 
17 aña, segun e website di Vr- 
ije Universiteit Amsterdam 
(VU), unda el a bay studia. 
Yazidis, e minoria religioso y 
etnico Kurdo, tabata victima 
di genocidio bao e organisa- 
cion terorista ISIS. Hassoo a 
conta Trouw na comienso di 
aña cu e ta sinti un conexion 
cu e Hudiunan. “Nan tambe 
sa con e ta sinti pa no ser per- 
miti pa existi. Algun ta bisa 
cu mi no por compara ISIS 
cu e Nazis, cu e ta demasiado 
politico, pero mi ta mira hopi 
similaridad,” el a bisa. 


regional 
a10 


Diaranson 25 october 2023 
Brazil: Tin mas di 12 persona deteni acusa di kima 35 bus pa morto di 
un hefe criminal 


(Infobae) - Un dozijn di 
sospechoso a ser deteni pa 
kima por lo menos 35 au- 
tobus na ciudad di Rio de 
Janeiro, den un accion re- 
alisa pa un grupo manera 
parapolitie den represalia 
pa e morto di un lider im- 
portante di e grupo. 


“Nos a detene diesdos crimi- 
nal kimando autobusnan y 
nan ta den prison caba pa 
accionnan terorista. Mesora 
nan ta bay pa prizonnan fed- 
eral, “ gobernador di Rio, 
Claudio Castro a bisa den un 
rueda di prensa. 


Rio de Janeiro a biba un atardi 
di caos dialuna ultimo despu- 


es cu presuntonan integrante 
di un “milicia”, nomber cu 
e cual ta conoci e gruponan 
forma pa polis y ex-polis 
corupto, a kima di manera 
simultaneo por lo menos 35 
autobus y un train na varios 
bario di e capital turistico. 
Segun Polis Militar, e atake 
ta un represalia “posibel” pa 
e morto di Matheus da Silva 
Rezende den un tiramento cu 
forsanan di siguridad, da Sil- 
va tabata un hefe importante 
di un grupo di miliciano y 
subrino di e lider principal di 
e organisacionnan aki na Rio, 
Luis Antonio Silva Braga, 
conoci como “Zinho.” 


Castro a bisa cu no lo duna 


un paso atras tanten lo cap- 
tura otro tres hefe grandi di 
crimen organisa di e ciudad: 
e milicianonan “Zinho” y 


Danilo Tandera, y e nar- 
cotraficante Wilton Carlos 
Rabello Quintanilha, alias 
“Abelha”. 


El a reconoce cu e gruponan 
aki a contesta di un forma 
“duro” na polis ora nan a 
kima varios autobus, pa loke 
a provoca e paralisacion di li- 
ñanan di servicio municipial 
di transporte y blokeonan na 
Avenida Brasil, un di e ca- 
mindanan principal di e ciu- 
dad ademas a suspende e le- 
snan na varios scol. 


Milicianonan ta cobra “im- 
puesto” 
na 
habitantenan 
di barionan pa servicionan 
manera transporte, gas y hasta 
acceso pa internet, nan a bira 
tambe distribuidor di droga- 
nan ilicito den e barionan cu 
nan ta controla. 


Fiscal di Peru a amplia pa di dos biaha e plaso di investigacion contra 
presidente pa genocidio 


(Infobae) - Pa di dos bi- 
aha, faltando un dia pa 
cumpli cu e plaso den cual 
fiscal di Nacion, Patricia 
Benavides, lo a comunica 
si lo a presenta un denun- 
cia constitucional contra 
presidente 
Dina 
Bolu- 
arte y e premier Alberto 
Otarola pa continua cu 
diligencianan y cuminsa 
un proceso hudicial of 
cera e investigacion, el a 
resolve di amplia e inves- 
tigacion pa mas di ocho 
luna. 
Investigacion pa delitonan di 
genocidio, homicidio califica 
y lesion grave tambe ta al- 
cansa ex-minister Pedro An- 
gulo, actual ministernan Vi- 


cente Romero y Jorge Chavez 
Cresta; y dos ex-minister di 
Interior: Cesar Cervantes y 
Victor Rojas. 


Manera ta conoci, e diligencia 
aki a cuminsa 10 di januari pa 


e mortonan y heridonan den 
protestanan desaroya na Apu- 
rimac, La Libertad, Puno, 
Junin, Arequipa y Ayacucho. 
Despues 21 di juli, a agrega 
e hechonan cu a sosode na 
Lima, Cusco y Ucayali. Aun- 


ke e investigacion a ser habri 
pa ocho luna, dia 7 di sep- 
tember ultimo a dispone pa 
“amplia” pa 45 dia, e plaso cu 
tabata termina awe 25 di oc- 
tober y ayera pa di dos biaha, 
a resolve prolonga e investig- 
acion pa ocho luna mas. 


E plaso aki no ta mas cu un 
strategia pa evita duna un 
opinion na unda e princi- 
pal defensornan como Juan 
Jose Quispe, di Instituto di 
Defensa Legal (IDL); y Glo- 
ria Cano Legua, abogado di 
Aprodeh, a adverti esaki di 
Ministerio Publico na mo- 
mento di avansa cu e caso. 


Pa esaki ta uni e silencio di 
e hefe di Estado y e contes- 


tanan poco detaya di e pre- 
mier. Fuentenan a confirma 
cu aunke presidente no a 
acudi na Perumin pa prepara 
su declaracion, segun Otarola 
a bisa, el a limita di bisa den 
un pregunta “cu ta bolbe bisa 
loke a indica den declara- 
cionnan anterior” y no a con- 
testa mas. 


“E investigacion amplio aki 
ta coresponde na mesun cos 
cu ma bisa caba y na e mil 
contesta cu mi a duna na mi 
prome declaracion, unda mi 
no tin responsabilidad. For 
di awor mi ta bay eherce mi 
derecho di warda silencio, e 
mandatario a expresa. 


Traficantenan di persona ta ricibi castigo di hasta 120 aña di prison na 
El Salvador 
(EFE) - Un corte penal di 
El Salvador a condena cu- 
atro traficante di persona 
cu castigonan di hasta 120 
aña di prizon pa asesinato 
di un famia cu supuesta- 
mente nan mester a hiba 
pa Merca di manera ireg- 
ular. 


Asina e Organo Hudicial a 
informa dialuna ultimo, den 
cual a detaya cu e condenan- 
an a ser duna pa Tribunal Se- 
gundo di Sentencia di Santa 
Tecla, municipio cerca di San 
Salvador. 


“E coyotenan a acorda un 
pago di 13.500 dollar pa yuda 
e famia crusa e frontera di 
forma ilegal, famia a paga e 


mita di e placa y acorda di 
paga e otro mita ora nan lo a 
yega na nan destino,” e fuente 
a conta. 
A conta cu e famia Tejada, 
componi di Medardo En- 
rique Tejada Portillo, Jenmy 
Selena Dubon Peña, Joshua 
Medardo Tejada Dubon y 
Francisca Zelaya, “a ser asesi- 
na pa coyotenan cu a priminti 
nan hiba nan Merca” dia 9 di 
october 2021. 


“Dia di e tragedia, e coyote- 
nan a busca e famia den oran- 
an di marduga y a hiba nan na 
un tereno solitario na Canton 
La Shila, na Puerto de la Lib- 
ertad. Eynan nan a mata nan 
cu tiro,” el a bisa. 
Entre e personanan condena 


ta Saul Ernesto Molina Gon- 
zalez, ken a ricibi un condena 
120 aña di prison pa homici- 
dio agravado y 42 aña pa trafi- 
co ilegal di personanan. 


Tambe ta Denis Vladimir 
Aguilar Yañez, Oscar Arman- 
do Portillo Martinez y Jose 
Sixto Gomez, ken a ricibi 
condenanan di entre 6 y 60 
aña di prison pa homicidio, 
encubrimiento y trafico di 
persona. 
Di acuerdo cu otro fuent- 
enan, e traficantenan of “coy- 
ote” na El Salvador ta forma 
rednan cu otro paisnan di 
Centro America, como Hon- 
duras y Guatemala, y nan ta 
traha cu cartelnan di droga na 
teritorio Mexicano. 


Segun autoridadnan di El 
Salvador 
y 
organismonan 
internacional, e motibonan 
principal y historico cu ta 
hiba e Salvadoreñonan pa sali 


di nan pais di manera iregu- 
lar ta e reunificacion familiar, 
buskeda di miho condicion 
economico y violencia. 

Republica Dominicana a pidi ONU e despliegue di forsa multinacional 
na Haiti 


(DiarioLibre) – Tres si- 
man despues cu e Con- 
seho di Siguridad di ONU 
a aproba e intervencion 
di un mision multinacio- 
nal di apoyo pa e siguri- 
dad na Haiti, esaki no por 
wordo concretisa ainda, 
door di cual e embaha- 
dor Dominicano dilanti e 
organismo internacional 
aki, Jose Blanco Conde, a 
solicita pa pone e medida 
aki cana. 


Blanco Conde a destaca di- 
lanti e Conseho di Siguridad 
cu ainda tin e implemen- 
tacion di e resolucion 2699, 
cu ta autorisa e Estadonan 
miembro nan participacion 
pa forma y desplega un mis- 
ion multinacional cu lo yuda 
e Polis Nacional di Haiti re- 
establece e siguridad. 


Actualmente na Haiti tin al- 
rededor di 200 banda activo 
na henter e teritorio, locual ta 
haci dificil cu e Polis Nacio- 
nal di Haiti por elimina, sin 
ayudo di otro forsanan, e ac- 
tividadnan criminal cu ta azo- 
ta e ciudadanonan Haitiano. 
Te na e momentonan aki, a 
reporta mas o menos 200 mil 
persona cu a bandona e pais 
debi na e delincuencia. 


E diplomatico a destaca e dis- 
posicion di Kenia pa lidera e 
apoyo internacional, aunke 
un tribunal di Kenia a tuma e 
decision pa suspende tempo- 
ralmente e plan di gobierno 
di manda agentenan policial 
di Kenia pa Haiti. El a recon- 
oce tambe e demas paisnan 


cu a ofrece nan apoyo con- 
creto na e esfuerso multina- 
cional aki. 


A pesar cu e resolucion a 
wordo aproba pa e Conseho 
di Seguridad di ONU, e en- 
vio di e agentenan policial di 
Kenia pa e mision di paz na 
Haiti mester wordo aproba 
pa e Parlamento di Kenia. 


E decision tin e legislador An- 
thony Oluoch como oposi- 
tor, ken a bisa den un sesion 
cu e envio di e agentenan 
policial no tabata cumpli cu 
e disposicionnan di e ley na- 
cional di polis, apesar cu e 
presidente di Kenia, William 
Ruto, a priminti cu e“no lo 
defrauda e pueblo di Haiti.” 


Organisacionnan Venezolano ta pidi Petro 
pa influi pa e retiro di inhabilitacionnan 
politico 


(LaPatilla) – Un grupo di 
organisacionnan 
social, 
politico y di derechonan 
humano 
Venezolano, 
como tambe lidernan so- 
cial, politico, academico 
y gestornan cultural di e 
pais, a pidi publicamente 
na e presidente di e Re- 
publica di Colombia, dr. 
Gustavo Petro, pa e influi 
ariba e Palacio de Mira- 
flores pa e retiro di e in- 
habilitacionnan 
politico 
cu tin contra algun lider 
importante di oposicion 
y partidonan democratico 
di e pais, garantisando e 
derechonan di participa- 
cion, asociacion y reunion 
di henter e poblacion. 


Den e comunicado di prensa, 
publica pa Provea, e grupo di 
organisacionnan ta indica cu 
e actual prome mandatario 
di e pais bisiña conoce, den 
prome persona, e consecuen- 
cianan di e inhabilitacionnan 
politico administrativo. Y di 
con, den cu caso, tabata e pre- 
sion di e comunidad interna- 
cional, specialmente di e or- 
ganismonan di proteccion di 
derechonan humano, ta es- 
unnan cu a evita situacionnan 
di violencia y ilegalidad door 
di reverti decisionnan no ha- 
bitual perhudicial di derecho. 


Nan a recorda cu na decem- 
ber di 2013 e Procuador Gen- 
eral di e Republica, Alejandro 
Ordoñez, a ordena su desti- 
tucion como aclade di Bogota 
e tempo ey y su inhabilitacion 
politico pa un periodo di 15 


aña. E decision tabata motiva 
pa supuesto iregularidadnan 
den e reforma di e sistema di 
recoleccion di sushi di e capi- 
tal Colombiano. 


Na juli di 2020 e Corte In- 
teramericana de Derechos a 
emiti un sentencia na fabor 
di e funcionario destitui, ale- 
gando cu a restringi su dere- 
chonan politico y cu e proceso 
disciplinario den su contra no 
a respeta e imparcialidad ni 
su posibel inocencia. E actua- 
cion di e organismonan inter- 
nacional di proteccion a resti- 
tui e derechonan politico di 
Gustavo Petro, permitiendo e 
continua cu su carera politico 
cu a hib’e añanan despues na 
e stoel di presidencia. 


E organisacionnan ta resalta 
e situacion similar di restric- 
cion di derechonan politico 
a traves di medidanan ad- 
ministrativo cu ta cay ariba 
dos di e candidatonan prin- 
cipal di oposicion, Henrique 
Capriles y Maria Corina 
Machado, ademas di otro 
lidernan opositor y parti- 
donan politico democratico. 
Segun e rapport final di 2021 


di e Misiondi Observacion 
Electoral di e Union Europeo 
e rechaso di candidaturanan a 
traves di un proceso admin- 
istrativo, sin notificacion no 
motivacion explicito, basa 
ariba decisionnan di e Con- 
traloria General considera 
politicamente motiva ta bay 
contra di e articulo 42 di e 
constitucion. 


E Mision Independiente de 
Determinacion de Hechos di 
Nacionnan Uni a expresa den 
su rapport di september di 
2023 cu e inhabilitacionnan 
politico dicta pa e Contralo- 
ria General di e Republica a 
wordo emiti di manera arbi- 
trario, sin brinda oportunidad 
na esunnan afecta di eherce 
adecuadamente e derecho di 
defensa y sin publicidad debi. 


“Presidente Petro tin e opor- 
tunidad di aporta pa e logro 
di paz na Venezuela promovi- 
endo pa otro e medidanan cu 
a beneficia su persona tambe 
y cu a evita e aumento di e 
conflictividad interno y reso- 
lucion institucional y demo- 
cratico di e conflictonan,” e 
comunicado a finalisa. 

L.g. Smith’s Steak & Chop House, e steakhouse #1 di Aruba, 
A ricibi e premio ‘Traveler’s Choice Best Of The Best Restaurants 2023” 
di Tripadvisor 
L.G. Smith’s Steak & Chop House a wordo nombra e restaurant miho pa un cena elegante di 
2023 den Caribe 


L.G. Smith’s Steak & Chop 
House, situa na Renais- 
sance Wind Creek Aruba 
Resort, ta gosa di un rep- 
utashon duradero como 
lider den Brinda un exper- 
encia culinario exception- 
al door di e biaheronan 
mas critiko den henter 
mundo. Siman pasa, Tri- 
pAdvisor a anuncia e ga- 
nadornan di “Travelers’ 
Choice Best of the Best 
Restaurants for Fine Din- 
ing” di 2023, cual cu L.G. 
Smith’s Steak & Chop 
House a captura e prome 
lugar entre e 10 mihor res- 
taurantnan di alta catego- 
ria den Caribe. 
E premio ‘Travelers’ Choice 
Best of the Best Restaurants 
for Fine Dining ta wordo 
otorga na restaurantnan cu 
a ricibi gran cantidad di re- 
views sobresaliente durante 
un periodo di 12 luna. Kada 


ganador a cumpli cu stan- 
dardnan riguroso di TripAd- 
visor y menos cu 1% di e 8 
millon di restaurantnan cu 
TripAdvisor tin riba nan lista 
a ricibi e titulo maximo di 
Best of the Best, indicando 
e nivelnan mas halto di ex- 
celencia den biahe. 


Ademas di gana e premio 
‘Best of The Best Fine Din- 


ing Restaurant 2023’, L.G. 
Smith’s Steak & Chop House 
actualmente ta ocupa e di 4 
lugar di un total di 194 restau- 
rant den Oranjestad. Fresco 
Y Aquarius Restaurant, cual 
tambe ta situa na Renaissance 
Wind Creek Aruba Resort, ta 
domina frecuentemente den 
e lista di e mihor restaurant- 
nan di Aruba, siguiendo cu e 
tradicion di excelencia cu e 


hotel ta conoci pe. 
Tanto como e parti culinario, 
sofestica cu carninan USDA 
di halto categoria como tam- 
be su programa di cocktail cu 
ta wordo prepara y presenta 
na su huespednan cu e meta 
di crea un experencia culi- 
nario unico y memorabel. 
‘Nos a crea un experencia 
culinario diferente, y di halta 
caliber como tambe mod- 


erno cual ta entretene kada 
un di nos huespednan, asina,’ 
Heidi Michiels, Gerente di e 
restaurant y ‘Junior Somme- 
lier’ di L.G. Smith’s Steak & 
Chop House a declara. 
L.G Smith’s Steak & Chop 
House ta habri tur anochi for 
di 6pm te cu 11pm. Pa mas 
informashon of reservashon 
por bishita www.lgsmiths. 
com of llama 523-6195. 


Denver kier pa retira caso contra Marlon 
Wayans 


(AP) - Fiscalnan di Den- 
ver a pidi un hues riba 
diabierna retira caso con- 
tra Marlon Wayans cual 
ta bini for di discusion to- 
cante maleta cu empleado 
di un aerolinea ken segun 
e actor y comediante, a 
bay den contra di su per- 
sona a causa di su rasa. 


E abogado di e ciudad su 
peticion a bini un dia despues 
cu Wayans, ken ta color scur, 
a pidi pa retira e caso y a acusa 
fiscalnan di perpetua e dis- 
criminacion cu el a enfrenta 
pa medio di continua e caso. 
Abogado Katie Conner no a 
splica directamente dicon e 
fiscalnan kier pa retira e caso, 
pero si a sugeri cu e informa- 


cion cu e abogadonan di Way- 
ans a reuni tocante e hecho 
cu pasaheronan di color cla si 
por viola e reglanan di limite 
di ekipahe di United Airlines 
a hunga un rol. 


Un di e abogadonan di Way- 
ans , David m. Beller, a bisa 
cu e hues a otorga e peticion 
y a aplaudi e decision. “Nos 
comunidad no tin mester di 
otro hende homber di color 
scur acusa eroneamente y 
sentencia 
eroneamente,” 
Beller a expresa. “Mi ta spera 
cu esaki inspira tur hende pa 
ta mas altanto di nan mesun 
preferencianan.” 


Segun Wayans su mocion pa 
retira e caso, den cual e ta 


acusa di stroba e paz, un vio- 
lacion municipal, agente di 
United Airlines a bisa su per- 
sona cu e no por subi e avion 
cu 3 ekipahe. E agente a pur- 
ba fisicamente blokia Wayans 
di subi e vuelo despues cu el 
a reduci su ekipahe na 2 pa 
asina cumpli cu e politica di 
e aerolinea. Wayans a subi di 
tur manera y despues a ser 
pidi pa baha for di e avion 
prome cu esaki despega. 


Segun e documentonan en- 
trega pa Wayans, e oficialnan 
di polis cu a investiga e caso 
tabatin duda cu algun cri- 
men a keda cometi pero e 
empleado a insisti pa entrega 
acusacion formal den contra 
di Wayans. 

Specialista di Programa di Communicacion y Informacion (C&I) di 
Oficina Regional di UNESCO-Kingston di bishita na Aruba 


Riba un mision oficial 
fin di september ultimo, 
Paul Hector kende ta co- 
ordina e programa di C&I 
di UNESCO, a bishita 
Comision 
Nacional 
di 
UNESCO-Aruba. 
Sr. 
Hector a topa cu sra. Xio- 
mara Maduro, Minister di 
Finansa y Cultura, kende 
alabes ta presidente di 
UNESCO-Aruba. 


Otro minister cu a comb- 
ersa cune tabata sr. Geof- 
frey Wever, kende ta encarga 
cu Asuntonan Economico, 
Comunicacion y Desaroyo 
Sostenibel. E reunionnan a 
duna oportunidad pa discuti 
riba eventual cooperacion 
entre 
UNESCO-Kingston 
y e diferente instancianan na 
Aruba cu ta traha riba tereno 
di comunicacion y informa- 
cion. Den futuro por explora 
e areanan pa extende y re- 
forsa e infrastuctura di Aruba 
riba nivel academico, socie- 
dad civil, media, tecnologia 
digital y di hubentud. 


E bishita di Sr. Hector na 
Aruba a coincidi cu Dia In- 
ternacional di UNESCO pa 
Acceso Universal na Infor- 
macion. Di e forma aki sr. 
Hector por a participa na al- 
gun celebracion organisa na 
Aruba. International Day for 
Universal Access to Informa- 
tion (IDUAI) di UNESCO, 


ta tuma luga anualmente riba 
28 di september. 


E dia aki ta yuda contri- 
bui na conscientisacion di 
e importancia di acceso na 
informacion como un dere- 
cho humano fundamental. 
E celebracion ta crucial pa 
empodera esnan cu ta traha 
riba nivel di comunicacion 
y informacion y pa logra un 
desaroyo duradero di un pais. 
Sr. Hector a participa como 
orador durante e lansamento 
di e website http://coleccion. 
aw 
‘Coleccion Aruba’ ta un ar- 
chivo digital cu ta contene 
mas di 80,000 records crea y 
administra pa Biblioteca Na- 
cional di Aruba den colabora- 
cion cu varios partners insti- 
tucional na Aruba. 


Preparacion pa e Siman di 
Media y Alfabetisacion di In- 
formacion Global cu UNES- 
CO ta celebra di 24 te cu 31 
di october cada aña, tabata 
otro punto importante riba 
agenda di Sr. Hector. Du- 
rante e siman di Global Me- 
dia and Information Literacy 
(MIL) Week 2023, UNES- 
CO-Aruba y partnernan a 
pone atencion na algun activ- 
idad nacional. MIL-Week ta 
pa conscientisa publico riba 
e habilidad y uzo responsa- 
bel di informacion y media. 
Esaki ta inclui pensamento 


critico, alfabetisacion digital 
y conocemento etico ora di 
evalua y crea acceso na infor- 
macion. 
Durante su bishita, Sr. Hector 
tabata acompaña pa miem- 


bronan di UNESCO-Aruba, 
incluyendo sra. Marushka 
Tromp, Secretario Generaal, 
sra. 
Birgit 
Kreykenbohm, 
Specialista 
di 
Programma 
pa Comunicacion y Infor- 


macion, y sr. Peter Schol- 
ing, miembro y Presidente 
di Comite di Memoria di 
Mundo di UNESCO y Lati- 
noamerica y Caribe (MoW- 
LAC). 

A haci detencion di boto sospechoso cu 16 indocumentado 


Awe den transcurso di 
madruga un boto sos- 
pechoso nabegando di- 
reccion di Sero Colorado, 
Aruba a ser detecta. Meso- 
ra a dirigi un Metal Shark 
pa intercepta e boto. 


Despues di intercepta e boto 
e agentenan di Wardacosta 
a haya abordo 16 persona, 


di cual 15 hende homber di 
Venezuela y 1 hende muhe 
procedente di Colombia. E 
boto a wordo treci na e pier 
na Savaneta caminda e per- 
sonanan a ser entrega na 
Guarda nos Costa. E capitan 
y su ayudante a ser entrega na 
Cuerpo Policial di Aruba, cu 
lo sigui cu e investigacion. 


Chauffeur burachi a sali dilanti di un truck den Schotlandstraat 


Diadomingo madruga a 
drenta informe di un acci- 
dente na Schotlandstraat, 
mesora a dirigi patruya na 
e sitio. 


Na yegada di e patruya a bin 
compronde cu aki ta trata di 
un accidente entre un auto y 
un truck unda e chauffeur di 
e Toyota Isis no a duna pref- 
erencia na e truck y el a sali 
dilanti e truck y nan a dal den 
otro. Polis a nota cu e chauf- 
feur di e auto ta basta burachi 
y ora a pone supla esaki a sur- 
pasa 800 μgl. Eynan mesora 
a detene y a transporte pa 
warda di polis. 


Persona cu problema di adiccion kier bandona centro di rehabilitacion 
pero esey no ta permiti! 


Diadomingo 
mainta 
a 
drenta informe di un situ- 
acion unda cu un persona 
kedando na un centro di 
rehabilitacion na Mahu- 
ma kier bandona e sitio 
pero e protocolnan di e 
centro no ta permiti esey, 
mesora a dirigi un patruya 
na e sitio. 


Yegando na e sitio polis a 
mira cu ya e persona adicto 
ta bayendo for di e sitio den 


un vehiculo cora. Polis a para 
esaki y a duna e chauffeur 
instruccion pa bay bek na e 
centro unda lo atende e situa- 
cion. Nan a regresa na e cen- 
tro y eynan a intermedia den 
e asunto unda cu di un banda 
e protocol ta bisa algo pero 
e ley tambe ta bisa otro pero 
mirando e locual ta miho a 
sobresali cual ta su mesun 
bon ta pa e keda y rehabilita 
completo. 


Polis a detene chauffeur 
burachi cu tabata core auto 
malisimo 


Diadomingo madruga du- 
rante patruya den Ponton 
polisnan atento di distric- 
to 1 (Oranjestad) a nota 
un auto coriendo malisi- 
mo nan dilanti. 


Mesora nan a dun’e señal pa 


para y a para banda di camin- 
da. Polis a baha y a constata 
cu e chauffeur lo ta burachi 
y polis a detene e chauffeur 
pa su mesun seguridad y di 
otronan riba caminda. 

Bisiña atento a stroba un 
persona cu a bula cura pa 
horta un bicicleta 


Diadomingo 
atardi 
a 
drenta informe di un in- 
tento di ladronicia na Sa- 
vaneta, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 


un persona cu a bula drenta 
cura pa horta un bicicleta 
pero un bisiña atento a core 
grita y asina stroba e homber 
pa horta e bicicleta. Polis a 
tuma e keho di intento di la- 
dronicia di un bicicleta. 


Dama chauffeur cu tin problema di pareha a bay dal riba un palo di luz 
na Moko 


Diadomingo 
anochi 
a 
drenta informe di un ac- 
cidente na Moko, mesora 
a dirigi un patruya na e 
sitio. 


Na yegada di e patruya a 
compronde cu aki ta trata 
di un dama chauffeur di un 
Nissan March cu a baha ca- 
minda y a bay dal riba un palo 
di luz lagando esaki ta colga 
den banda. E dama chauffeur 
mes a bay for di e sitio. Ora 
a controla e number a logra 
haya sa cu e auto ta di un 
dama cu durante di dia e ta- 


bata envolvi den un asunto di 
problema cu su pareha. Polis 
a bay na e adres di e dama y a 
logra hay’e na e cas. Mesora a 
detene y a bay warda di polis 


cun’e. Afortunadamente nin- 
gun hende a resulta herida 
pero algun cas den e area a 
perde nan coriente pa algun 
ora. 


Despues di varios yamada 
di chauffeur coriendo masha 
malo mes polis a detene na 
Eagle Aruba 


Diadomingo atardi polis 
a haya varios yamada di 
un chauffeur coriendo un 
Hyundai Getz preto ma- 
sha malo mes patruyanan 
a logra par’e dilanti Eagle 
Aruba. 


Polis a nota cu e chauffeur 
tabata burachi y a pone supla 
pero e homber tabata asina 
burachi te cu e mashin no 
por a lesa esaki. Polis a detene 
e chauffeur pa a core bao in- 
fluencia di alcohol. 


Homber cu a huur auto no kier entrega ni 
paga y awor ta sconde 


Diadomingo 
merdia 
a 
drenta informe di un 
problema di pareha y un 
compania di huur cu a bin 
cobra na e mesun adres, 
mesora a dirigi patruya na 
e sitio. 


Na yegada di e patruya a bin 
compronde cu apart di e 
problema di pareha a haya sa 
cu e homber a huur un auto 
pero ta sconde pa paga. Awe 
e compania a bini dicidido pa 
bay cu e auto y cobra. Polis a 


intermedia den e asunto y ya 
cu e homber no t’ey polis a 
logra pa e dama habri e cura 
pa e compania di auto bay cu 


e auto y cu lo regla un otro 
forma pa cobra e suma pen- 
diente di huur. 


Na Moko un cacho riba caya a hinca 
chauffeur den gasto pa drecha 2 auto y 
lag’e herida! 


Dialuna madruga a drenta 
informe di un accidente 
cu hende herida na Moko, 
mesora a dirigi tanto polis 
como ambulance na e 
sitio. 


Na yegada di e patruya a bin 
compronde cu aki ta trata 
di un accidente unda cu 
un Nissan March bayendo 
zuid a nota un cacho a core 
crusa su dilanti y a bay brake 
diripiente pero e chauffeur su 
tras den un Daihatsu Zotye cu 
no a spera e brake diripiente a 


purba di brake pero a bay dal 
tras di e March y dal e cacho 
mata tambe. Door di e brake 
diripiente e chauffeur di e 
Zotye kende ta un persona 


di edad a dal su pecho 
fuertemente na e stuurwiel 
y tabata keha di dolor. Na 
yegada di e ambulance nan a 
atende e victima. 


RIBA CAYA 
A16 


Diaranson 25 october 2023 


C.E.A. a bay cobra boet y e 
persona diripiente a cuminsa 
bati curpa y scuma pa boca 


Dialuna mainta na momento cu e oficialnan di C.E.A. a 
presenta na un cas pa cobra boet e persona a bira hopi 
malo, cuminsa bati curpa y scuma pa boca, mesora a 
yama pidi pa polis y ambulance na e sitio. 


Na yegada di e patruya a bin haya e homber ta bati y su boca 
tabata scuma. Polis a pidi pa e ambulance yega cu mas urgen- 
cia. Na yegada di e ambulance a controla e persona pero pa 
mas sigur a dicidi pa hib’e hospital pa un control mas inten- 
sivo. 


City Inspector, hunto cu 
D.O.W. y polis a “ruim 
op de boel” den parti di 
Oranjestad 


Dialuna mainta City In- 
spector hunto cu D.O.W. 
a ruim op algun sitio den 
Oranjestad, City Inspec- 
tor a supervisa e trabao, 
D.O. W. a ehecuta, mien- 
tras polis a vigila e traba- 
onan wordo haci na entre 
otro e Kiosko chikito na 
Plaza Daniel Leo. 


E e conosido Mexzy Lont tin 


su rommel y el a bin piki nan 
for di eynan hiba nan na e 
plenchi dilanti Pinoccio pero 
eynan un otro patruya cu un 
ploeg di City Inspector cu 
D.O.W. tambe tabata ruim 
op. For di eynan el a cana 
bay pabao cu su pertenen- 
cianan pa un otro sitio unda 
ainda polis lo mester haya sa. 
Manera nan ta bisa na Hulan- 
des "opgeruimd staat netjes." 


Destruccion cometi na negoshi riba 
L.G. Smith blvd 


Dialuna madruga a drenta 
informe di un caso di de- 
struccion na un negoshi 
na L.G. Smith blvd. Me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata di 
un caso unda un descono- 
sido a pasa manda un baranca 
riba e vitrina di un negoshi pa 
kibra esaki pero como cu ta 
glas special esaki no a kibra. 
E camaranan di seguridad 
si a capta e culpabel y lo re- 
visa esaki pa logra haya esun 
responsabel di e destruccion 
aki. 


Maestranan no a laga tata cu nunca nan a 
topa na school busca su yiu 


Dialuna merdia a drenta 
informe di cu un homber 
cu ningun di e maestro- 
nan na e school conoc’e a 
bin busca su yiu na e kleu- 
terschool na Madiki, me- 
sora a avisa polis y nan a 
presenta den un frega di 
wowo. 


Na yegada di e patruya e mae- 
stranan a bisa polis cu nunca 
nan a yega di mira e homber 
ey na e school y e custum- 
ber ta e mama ta busc'e pero 
como cu awe e mama no por 
a manda e tata. Como cu e 
mama no a avisa ni polis kier 
a laga e tata bay cu su mesun 
yiu. Polis mester a manda un 
otro patruya bay na trabao di 
e mama pa asina autorisa pa 
e tata pasa busc'e. Unabes cu 
e situacion aki a keda aclaria 
e tata por a bay cas cu su yiu. 


Polis na civil a wak muhe coriendo burachi 
a par’e bloki’e pa e no sigui core 


Dialuna merdia a drenta 
informe di cu un colega 
di polis den su ora liber a 
nota un situacion unda un 
muhe conoci como alco- 
holico pa core auto bura- 
chi 
den 
Dominicanes- 
senstraat y a pasa e dama 
(haal in) y bloki’e pa e no 
por sigui y a yama un pa- 
truya. 


Na yegada di e patruya a 
constata cu aki ta trata di un 
muhe conoci cu no ta biba 
mucho leu for di eynan y a 
pidi e vehiculo di transporte 
pa bah'e na su cas eybanda 
cerca. Polis a haci esaki pa e 
muhe su mesun seguridad y 
di otronan. 

Weganan Panamericano Santiago 2023: 
Mikel Schreuders ta clasifica pa su di dos final B 
E landado elite a landa un tremendo heat y clasifica pa su di dos final B 


Riba e di tres dia di com- 
petencia, Aruba su landa- 
donan Mikel Schreuders y 
Elisabeth Timmer a mira 
accion den e Centro Acu- 
atico na Santiago. Elisa- 
beth Timmer ta e prome 
landado cu inicia e com- 
petencia unda e la landa e 
50m free esaki den heat 5. 
Mester bisa cu Elisabeth a 
registra un tempo di 26.38 
cual tabata un di 7 lugar 
den su heat y bon pa un di 
18 lugar overall. Elisabeth 
no a logra e final A of B cu 
lo tuma lugar den oranan 
di atardi. 


Despues a bini e landado 
Mikel Schreuders cu a landa 
den heat 3 y a landa den lane 
5 e 50m free. Mester bisa cu 


Mikel a start bon y tabata ca- 
bez cabez entre e dos prome 
nan unda e ta yega como di 
3 lugar cu un tempo di 22.69 
seconde. Overall Mikel a 
keda na di 11 lugar bon pa un 
final B. Ayera, diamars atardi, 
Mikel a landa e final B. 


E logro aki di Schreuders a 
bin despues cu e landadonan 
Schreuders y Patrick Grot- 
ers a competi den e final B 
di 50m den e Centro Acu- 
atico dialuna mainta y atardi. 
Mikel Schreuders tabata e 
prome cu a competi. 


Schreuders a landa e 100m 
free y aki ta marca un tempo 
di 49.69 den e final B, cual ta 
mas liher cu su tempo landa 
mainta di 49.88. Na e buelta 


prome Mikel tabata como 
e number dos y mantene su 
mes fiho eynan. E landado 
Schreuders ta yega como 
number dos y un di 10 lugar 
overall. Brazil a gana e com- 
petencia di 100m. 
E di dos landado di Aruba cu 
a mira accion den final B ta 
Patrick Groters cu mester a 
landa e 100m lomba. Mester 
bisa cu Patrick a landa su- 
per bon y dominante unda 
e ta logra marca un tempo 
di 55.96 cual tabata e prome 
lugar den final B. Den oranan 
di mainta e la landa un tempo 
di 56.36, pues un mehoracion 
pa Groters. Cu e tempo aki 
Patrick ta caba na di 9 lugar 
overall den e 100m lomba. 


Pluma Gang a laga Pariba Legends sin 
pluma! 


Diasabra anochi ulti- 
mo den e unico Dom- 
ino Square Garden na 
mundo, un drama total 
a tuma luga cu a laga 
hopi wowo di fanatico 
di domino keda blink 
so. Locual a cuminsa 
manera un bon ba- 
taya, a resulta di ta un 
wega manera pushi ta 
hunga cu raton anto 
ora pushi fada e ta haci 
‘korte metten’ cu e po- 
ber raton. 


Ta trata aki di e bataya 
entre e famoso ekipo di 
pariba di brug, Pariba 
Legends DT, kende nan 
a baha bin pabou pa en- 
frenta e grupo nobis no- 


bis cu e nomber copioso 
Pluma Gang. Wel, wel, 
‘very soon’ a compronde 
exactamente 
pakico 
e 
nomber t’asina. E prome 
mita a cuminsa estilo ‘un 
toma y dame’, caminda 
tabata parti punto netchi 
netchi manera bon mu- 
cha den klas. Un pa mi, 
un pa bo, y asina e bataya 
tabata bay a paso di mo- 
rocoy 7-7, 8-8, etc. Na 
final cu score 9-9, Pluma 
Gang a dicidi di ‘top up’ 
nan speed un tiki asina 
y crusa finish di prome 
mita cu score di 11-9. 


‘Pero entonces’ ... ‘hay 
entonces’ ... despues di sabo- 
ria e snacknan gratis y modela 
p’e ‘photo shoot’, algo a cam- 


bia den e gang nan plumanan! 
Cos a bolter y a bira style di ‘no 
more mister nice guy’! Pluma a 
cuminsa spart bay laira ora cu 
den un accion relampago es- 
tilo ‘Blitz Krieg’, e ekipo nobo 
di Pluma Gang a demostra nan 
poder door di den un frega di 
wowo aplasta Pariba Legends cu 
score impresionante di 21 - 11! 
Boedoem! Manera un testigo a 
declara ta cos di drenta baño dal 
un ‘leak’ sali bek haya sala bashi 
y wega a caba. 


Prome cu e anochi a hala cera 
drechi, un caravana tristo sin un 
pluma a move bay pariba. Se- 
gun mala lengua, e desaster aki a 
pasa pasobra den di dos tempo e 
padrino di Pariba Legends, e fa- 
moso ‘Snor’ Perez, no a hunga 
mas. Tempo lo bisa kico ta kico, 
pero por lo pronto ta parce cu 
Pluma Gang t’asina fuerte cu te 
hasta foi morocoy nan por ranca 
pluma. 

Tenistanan Arubano ta 
destaca den evento recien 
di ITF 


Den un evento recien di Beach Tennis Aruba, e tor- 
neo di ranking ITF BT50, hungadornan di Brazil, 
Merca, Reino Uni, Corsou y mas a reuni pa competi 
pa $4mil den premio y puntonan valioso pa ranking. 
Talentonan local Maria Buuts y Eugemine Ignacio a 
impresiona door di gana e torneo ITF BT50, mien- 
tras J-Rick Maduro, representando Aruba y su part- 
ner di wega di Puerto Rico, Carlos Rivera a keda na 
di dos lugar. 


Aruba ta preparando pa e campeonato Aruba Open Beach 
Tennis, cu ta bay tuma lugar na Bushiri Beach di dia 12 pa 
19 di november proximo. Desde su inicio, e evento aki a 
atrae hungadornan di 40 pais y mas cu 500 participante lo- 
cal. E aña aki, e talentonan di Aruba ta anticipando pa briya 
na cas. 


E prestacion di e hungadornan local durante weekend di 
ITF BT50 ta un testamento di e tremendo talento local 
cu tin riba nos isla, cu ta prepara escenario pa loke tin na 
caminda pa e Aruba Open 2023. 


E ITF BT50, organisa pa Beach Tennis Aruba, ta actua 
como un warmup perfecto pa e campeonato Aruba Open 
Beach Tennis, cu ta bay duna bon bini na hungadornan 
di mas cu 40 pais pa ocho dia di competencia y deporte 
intenso. 


Pero e emocion not a caba eynan. E torneo ITF BT50 a 
fungi como preparacion pa participacion di Aruba den e 
campeonato Pan Americano di Beach Tennis, cu ta bay tin 
su apertura na Chile dianan 26 pa 29 di october. Mas cu 15 
pais, incluyendo Argentina, Merca, Brazil Canada y Puerto 
Rico ta bay competi cu hungadornan Arubano orguyosa- 
mente representando nan nacion. 


E hungadornan cu ta bay representa Aruba ta: 
- J-Rick Maduro 
- Xennon Ho-Asjoe 
- Randy Van Den Heuvel 
- Jelle Groenendijk 
-Maria Buuts 
- Eugemine Ignacio 
- Freya Kraag 
- Martine Van Woudenberg 


John van 't Schip den discusion pa bira 
manager nobo di Ajax 


(NLTimes) – John van 't 
Schip ta den discusion 
pa bira e manager nobo 
di Ajax. E ex-hungador 
internacional 
Hulandes 
y ex-hungador di Ajax a 
confirma esaki pa NOS. 
E club di futbol di Am- 
sterdam ta buscando un 
manager nobo pa su team 
masculino despues di e re- 
tiro inmediato di Maurice 
Steijn dialuna. 


Ainda no ta cla si e nombra- 
mento aki ta bay ta interino, 
y si ta asina, con largo e peri- 
odo interino lo dura. Segun 
De Telegraaf, Ajax a acerk’e 
pa lidera e team pa resto di e 
temporada, un rol pa cual e ta 
mustra di tin disponibilidad. 


Inicialmente, Van 't Schip ta- 
bata programa pa asumi un rol 
mas administrativo na e club 
di Amsterdam. El a hunga pa 
Ajax pa 11 aña entre 1981 y 
1992 como hala. Despues di 
retira como hungador, el a 
traha como coach hubenil y 
despues como coach assistent 
pa Ajax. 


El a fungi como coach na- 
cional pa Grecia te cu 2021 
y anteriormente tabata coach 
assistent pa e team nacional 


Hulandes bao Marco van 
Basten entre 2004 y 2008. 
Tambe e tabata coach prin- 
cipal na FC Twente, Mel- 
bourne Heart, Chivas, Mel- 
bourne City y PEC Zwolle. 


E lo reemplasa Maurice Stei- 
jn, kende tabata cu e team 
pa menos cu cinco luna. Cu 
apenas cinco punto den siete 
partido di Eredivisie, e club ta 
den su pio start den historia 
bao di Steijn, cu e ultimo vic- 
toria bayendo back dos luna 
atras. 


“Awe mainta, mi a sinta cu e 
hunta y nos a continua nos 
negociacion te awe tardi. Nos 


a yega na e conclusion cu 
esaki ta loke ta miho pa Ajax, 
maske mi ta lamenta esey,” 
Steijn a bisa dialuna. 


Probablemente ta bay in- 
troduci Van 't Schip como 
coach principal nobo di Ajax 
despues di e wega contra PSV 
diadomingo. Mientras tanto, 
Hedwiges Maduro, un as- 
sistent di Steijn, a keda nom- 
bra como coach temporal. 
Ajax tin solamente dos wega 
pafo e siman aki: nan ta bay 
enfrenta Brighton & Hove 
Albion den Europa League 
diahuebs, sigui pa un partido 
contra lider di Eresivisie, PSV 
na Eindhoven diadomingo. 


Weganan Panamericano cu comienso 
desordena y trahadonan ainda bezig ta 
haci Stadion Nacional limpi 


(AP) — Trahado y boluntar- 
ionan na e Weganan Pana- 
mericano ainda tabata reti- 
rando baranca, pida palo y 
mashin di construccion for 
di pafo di sitionan di com- 
petencia ayera, e di cuatro 
dia di e evento multi-sport 
mas grandi den e region. 


Material di construccion ta 
benta rond di cantidad di e 
entradanan di e compleho di 
Stadion Nacional, unda seis 
sitio ta programa pa tene 30 
evento na e Weganan Pana- 
mericano na Santiago. Chile 
ta anfitrion di e evento estilo 
Olimpico pa prome biaha, y 
oficialnan publico a inverti 
$507 miyon den e area. 
Cerca di entrada principal 
di e stadion, decenas di caha 
bashi, crate y pida palo tabata 
laga eynan desde diabierna, dia 
di ceremonia di apertura, y di- 
asabra. Algun di e desperdicio 
aki ta vincula na e instalacion 


di ultimo momento di mata 
sin raiz, segun dos boluntario 
a bisa AP. 
Un falta di boluntario y di 
borchi di señalisacion rond di 
e sitionan di e Weganan Pa- 
namericano a laga cantidad di 
fanatico cu dificultad pa haya 
nan caminda rond di area di 
Stadion Nacional. 
Seguridad tambe ta un preo- 
cupacion mientras e capital 
Chileno ta enfrenta un ola di 
criminalidad cu a preocupa 
residentenan local. Cantidad 
di auto a drenta e Stadion 
Nacional den dianan recien 
sin cu personal di seguridad a 
listra nan auto. Esey a sucede 
diabierna y diasabra durante e 
bishita di presidente di Com- 
ite Olimpico Internacional, 
Thomas Bach. 
E villa di atleta tambe a con- 
fronta problema, manera ta 
sucede na hopi Wega Pana- 
mericano. Algun a keha di falta 
di awa cayente den shower y 


rijnan largo pa come. 
Siman pasa, ainda no a identi- 
fica adecuadamente 1,300 yabi 
pa camber den villa di atleta. 
Mester a test esakinan un pa 
un, loke a retrasa e yegada di 
varios competidor. 
Medionan local a reporta si- 
man pasa cu leknan na e villa di 
atleta a forsa varios miembro di 
delegacionnan di Merca, Brazil 
y Argentina pa move tempo- 
ralmente pa un hotel. 


Tiki prome cu apertura di e 
weganan, presidente Chileno, 
Gabriel Boric a bisa periodis- 
tanan cu “por tin algun difi- 
cultad (den e weganan), pero 
nos ta haciendo tur trabao pa 
esaki ta impecable.” 
Despues di dos dia di com- 
petencia, minister di Deporte 
Chileno, Jaime Pizarro a bisa 
periodistanan cu e ta kere cu 
e weganan ta bayendo bon. E 
no a descarta haci un oferta pa 
Olimpiada den futuro. 

Lider di Fraccion di AVP, mr. Mike Eman: 
50% di pueblo sufriendo den pobresa anto ta papia di surplus! 


“6 aña largo a chica pueb- 
lo 
sistematicamente. 
A 
destrosa poder di compra, 
costo pa haci comercio ta 
kibrando 
companianan 
mediano y chikito y Gabi- 
nete Wever-Croes ta riba 
un racha pa ruina tur e 
basenan di cuido colec- 
tivo. Cu austeridad den 
AZV pueblo tin cu paga 
awor pa hopi remedi. Cu 
cortamento di subsidio 
di enseñanza a bin intro- 
duccion di schoolgeldnan 
barbaro. 


Cu chicamento di compani- 
anan di utilidad WEB y EL- 
MAR pueblo y comercio a 
haya nan ta paga prijsnan di 
awa y coriente impagabel. Cu 
aumentonan di impuestonan 
manera mas cu redoblacion 
di BBO di 3% pa 7%, ariba dje 
introduccion di 7% BBO na 
frontera, aumento di grondb- 
elasting y cortamento di des- 
cuentonan a destrosa mas di 
25% di poder di compra di 
pueblo. Cu negligencia total 
pa adapta salario, pensioen 
y bijstand e horcan socio 
economico aki di Gabinete 
Wever-Croes a pone 50% di 
nos pueblo den pobresa y co- 
mercio cu gastonan mensual 
cu ta kibra negoshi. Y e hen- 
denan aki tin e pudor pa gaba 
riba e dolor y heridanan aki 


cu tin “surplus”. E hendenan 
aki no tin gevoel ni tampoco 
cuero di cara, no por bisa 
otro, e lider di oposicion mr. 
Mike Eman a reacciona riba e 
“show parade” rond di presu- 
puesto 2024. 


Un abuso brutal: 50.000 
ciudadano sufriendo bao di 
bestaansminimum 
Den publicacion di Augus- 
tus 2023 di CBS un tabel a 
keda presenta cu ta mustra 
cu e deficit di un persona cu 
salario minimo (Afl. 1893) 
den comparacion cu e besta- 
ansminimum pa un persona 
(Afl. 2544) ta crea un deficit 
mensual di 661 florin. Segun 
e cifranan di SVB e deficit 
aki a practicamente redobla 
den e 6 añanan di Gabinete 
Wever-Croes y ta comproba 
cu medidanan di Gabinete 
Wever-Croes a empobrece 
nos pueblo severamente. 


Segun e cifranan di salario 
por mira cu 25.765 persona 
tin un salario bao di 3000 flo- 
rin. Miles no por sobrevivi si 
nan no traha dos trabao. 


Riba esaki ta bin 22.101 pen- 
sionado. Esnan cu tin un pen- 
sioen di pareha so (Afl. 1948) 
y nan bestaansminimum pa 
dos persona segun SVB ta 
Afl. 3831 ta biba cu un deficit 


di minimalmente 1883 florin 
pa luna. Anto Gabinete Wev- 
er-Croes ta gaba cu lo duna 
un aumento di Afl 45,== na 
2024. 


Esnan cu ta biba riba un bi- 
jstand so cu ta 4000 famia cu 
un entrada minimal di Afl. 
450 te cu maximo di sala- 
rio minimo Afl. 1948 ta biba 
continuamente den deficit 
di entre Afl. 2100 pa Afl. 
3000 pa luna. Gabinete Wev- 
er-Croes ta hincando mas cu 
50% di Aruba den un pobresa 
angustioso y sofocante, esaki 
cu apoyo di e coalicion mi- 
noritario MEP/RAIZ. 


Instituto pa mira realidad: 
Sociaal Cultureel Planbureau 
E rapport di Caft riba pre- 
supuesto 2024 ta prueba pa 
nos cu banda di CAFT Aruba 
mester un instituto cu no ta 
wak presupuesto so pero e 
realidad di e pueblo tambe. 
Pasobra si un gobierno ta 
busca “prentje” y “stempel” 
ruinando e cartera di pueblo 
y comercio mester tin anali- 
sis e estudionan cu ta mustra 
esaki tambe. 


Costo di bida halto, perdida 
di poder di compra, cost of 
doing business aumentando, 
inversionnan priva reduci- 
endo, diferencianan preo- 


cupante den reparticion di 
entrada, pobresa y fragmen- 
tacion di famia, Aruba den un 
deterioro fisico y social, tur 
ta retonan grandi cu Aruba ta 
enfrentando. “Den un tempo 
cu retonan complica ta keda 
influencia nos desaroyo e 
necesidad pa guia confiabel 
y conocemento ta bira di es- 
encial importancia. E solu- 
cionnan mester ta basa riba 
estudionan cientifico amplio 
y profundo. Nos no por traha 
cu un solo set di cifra isola for 


di un cantidad di otro realidad 
y factornan social economico 
den comunidad. Nos mester 
un “dashboard” completo 
di informacion pa por fiha 
maneho y tuma decision”, e 
lider di fraccion di AVP, mr. 
Mike Eman a expresa. P’esey 
e lider di oposicion mr. Mike 
Eman ta insisti cu hunto cu 
gobierno di Hulanda mester 
yega na institui un Sociaal 
Cultureel Planbureau Aruba 
cu ta haci e realidadnan socio 
economico aki tambe visibel. 


Aviso Publico di Banco Central: 
Website fraudulento cu ta haci comosifuera e ta e Autoridad di 
Supervision Financiero Arubano 


Banco Central di Aruba 
(BCA) ta avisa pueblo di 
un website fraudulento 
(www.faaruba.com) 
cu 
ta haci comosifuera e ta 
e Autoridad di Supervi- 
sion Financiero di Aruba. 
E website ta diseña pa 
gaña bishitantenan, spe- 
cialmente esnan cu a bira 


victima di fraude of estafa, 
pa duna nan informacion 
personal, manera nan e- 
mail, nomber y adres, of pa 
yama nan na numbernan 
di telefon cu ta cuminsa 
cu e codigo di area +284. 


E codigo di area aki ta liga na 
fraude telefonico, asina yama 


“one-ring-scam”. E website 
fraudulento 
(www.faaruba. 
com) ta uza un adres digital 
cu ta similar na e nomber 
di dominio oficial di BCA 
(www.cbaruba.org) y esun di 
Financial Intelligence Unit 
Aruba (www.fiu-aruba.com). 


Con pa proteha bo mes 
contra estafa? 
Pone bon atencion riba cualk- 
ier website cu ta haci comosi- 
fuera cu e ta un autoridad pu- 
blico di Aruba, pero ta referi 
na e stabilidad financiero di e 
Estadonan Uni y ta uza num- 
bernan di telefon cu un codi- 
go di area incorecto (+284 
en bes di +297) of ta uza un 
adres di bishita di un otro in- 


stitucion (manera den e caso 
aki e adres di Parlamento di 
Aruba, esta L.G. Smith Blvd. 
72, Oranjestad); 
No comparti ningun infor- 
macion personal cu un web- 
site ora bo no ta sigur si e ta 
un website legitimo di un 
autoridad publico cu bo ta 
tratando di haya acceso na dje; 
Si bo no ta sigur si un website 
ta legitimo, tuma contacto cu 
e autoridad publico concerni 
directamente pa verifica. 


Si bo a bira victima di un 
estafa 
Si bo a comparti bo informa- 
cion personal cu un website 
fraudulento, tuma e siguiente 
pasonan: 


Tuma contacto cu bo banco of 
compania di tarheta di credito 
mesora y informa nan cu bo 
por a bira victima di fraude. 
Cambia e “password” pa tur 
bo cuentanan online, incluy- 
endo bo email, cuenta ban- 
cario y cuenta di tarheta di 
credito. 
Controla bo “statements” 
di banco y di bo tarheta di 
credito pa cualkier actividad 
sospechoso. 


Si bo ta topa cu un website 
fraudulento, raporta esaki 
na e autoridadnan relevante, 
manera polis of Ministerio 
Publico. Door di raporta e es- 
tafa, bo ta yuda proteha otro- 
nan di bira victima di esaki! 

Resultado Sorteo 
24 oktober 2023 


Cadena Alexander Lottery ta presenta resultado di weganan di suerte 


merdia 




4769 


Sorteo # 4073 


Sorteo # 947 


Aquario 


FP 


996 


Sorteo # 4073 


Sorteo # 2129 


4292 


4353 


Sorteo # 4073 


8411 


1165 


X2 


6849 


Letter 


0 
0 
0 
0 


0 
9 


196 


12 


0 
1 
4 


56 
69 





x Match 4 
79.000,- 


Proximo Jackpot 


Sorteo # 1605 


Sorteo # 6279 


Sorteo # 


x afl 8,00 


Mega Ball: 


09-13-15-29 


Proximo Jackpot 


380.000,- 


x match 4 


8246 


Sorteo # 5881 


Sorteo # 811 


x afl. 500,00 


x afl.15,00 
x afl 50.00 


Geminis 


X2 


269 


x Jackpot 


Sorteo # 8078 
Sorteo # 


Sorteo # 1827 


6207 


8883 


Sorteo # 7122 


8072 


x Jackpot 


x match 4 
x afl. 12,00 


Joker 


6920 
1.125.000,- 


x Jackpot 
x Match 4+ 


Proximo Jackpot 


X3 
02-08-13-17-22 


9568 


Afl. 500.000,- 


anochi 


diario 
Korsou 
super4 
flamingo 


5200 
5846 
2413 
7667 
2610 
3371 
super5 
7238 
7086 
9281 
24678 
7108 


sorteo/servicio 


Playa Film Festival cu diferente presentacionnan gratis pa publico 


E festival di cine local di 
Playa lo tuma luga e aña 
aki for di 3 pa 5 di novem- 
ber. Riba e prome anochi 
na Ateliers ’89, e festival 
ta habri cu un seleccion 
di peliculanan cortico cu 
ta ‘Stick is Life’ di Miquel 
Galofre for di Trinidad & 
Tobago, ‘The Aftermath’ 
di LaChelle Joy Hunt for 
di USA, ‘La Dama Blan- 
ca’ di Guus de Sain for di 
Curacao, ‘At a Glance’ di 
Ruud Stijn for di Hulan- 
da, ‘Un Dia’ di Nathan M. 
Legger for di Aruba, ‘The 
Challengers’ di Rhonda 
Chan Soo for di Trinidad 
& Tobago y ‘Salted’ di 
Aishah Graviel for di Cu- 
racao. Na final di e pre- 
sentacion di e peliculanan 
lo tene combersacionnan 


cu e cineastanan presente. 


Riba e segundo dia di e fes- 
tival, 4 di november lo tin 
diferente peliculanan largo 
y cortico. Atardi lo tin pre- 
sentacion gratis di e pelicula 


‘Good Guys with a Gun’ di 
John Mossman for di USA. E 
pelicula largo ‘The Founder 
Effect’ di Justin MacGregor 
for di Canada tambe lo pasa 
riba diasabra atardi cu entra- 
da gratis. E diasabra anochi lo 


presenta e documentarionan 
cortico escolar produci pa 
Mon Plaisir College, Schakel 
College, YNZ Montessori 
High School y Colegio San 
Augustin. Lo sigui cu e docu- 
mentario ‘It is not Past-08 12 
1982’ di Ida Does for di Hu- 
landa. E presentacionnan aki 
lo tuma luga na Ateliers ’89. 


Mientras cu na Ateliers ’89 
tin presentacionnan di doc- 
umentario, na Wolff & Co. 
Studio situa na Royal Plaza 
Mall na e ultimo piso lo tin 
presentacionnan gratis di e 
pelicula largo ‘Everybody 
wants to be loved’ di Katha- 
rina Woll for di Alemania cu 
subtitulo na Ingles. Despues 
lo sigui cu un presentacion 
special di e documentario 
‘One Pint at a time’ di Aaron 
Hose for di USA. 


Diadomingo merdia y atardi, 
dia 5 di november, na Ate- 
liers ’89 lo tin ripiticionnan 
di diferente peliculanan cu 
acceso pa publico comple- 
tamente gratis. E anochi di 
e festival lo cera cu un cer- 
emonia di premio cu lo tuma 
luga na Wolff & Co. Studio 
situa na Royal Plaza Mall, 
entrada lo ta completamente 


gratis. E aña aki e premio pa 
miho pelicula cortico y largo 
lo wordo duna door di un 
jurado. Ademas lo tin dos 
premio nobo cu ta reconoce 
e miho actuacion y e talento 
emergente. Riba e anochi aki 
lo duna reconocemento na 
Ludmila ‘Luty’ Martinez pa 
su 40 aña di contribucion na 
teatro y cine. 


E proyecto di Playa Film Fes- 
tival ta un iniciativa di funda- 
cion CINEARUBA pa stim- 
ula y promove un cultura di 
cine local. E proyecto aki no 
lo por ta posibel sin e sosten 
di Prins Bernhard Cultu- 
urfonds Caribisch Gebied, 
Cede Aruba, Aruba Tourism 
Authority, VNO, Aruba Air- 
port Authority N.V. AUA, 
Aruba Bank y Setar N.V. Lo- 
calidadnan di presentacion ta 
posibel danki na Ateliers ’89 
y Wolff & Co. Studio. Pa e 
orarionan di e peliculanan y 
mas informacion por bishita 
e pagina web di e festival: 
www. playafilmfestival.com. 
Juan Francisco Pardo coordi- 
nador di e festival di cine ta 
invita comunidad pa bin dis- 
fruta di diferente generonan 
di peliculanan cu diferente 
topiconan. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BUSCA 
the Gold Mine ranch 
ta busca 
“Paarden Verzorger” 
por yama na 
Tel. 594 1317 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
Un apartment, 1 camber, baño, 
sala, cushina, entrada priva 
Madiki 67 
Tel. 593 0769 / 593 3514 
583 2034 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Dakota 
Tel. 588 4908 


San Nicolas: 
San Nicolas 
Tel. 584 5794 


TA HUUR 
apartment Madiki 67 
1 camber, 1 baño, cushina, 
sala. entrada priva F.750.00 pa 
luna Madiki 67 
Tel. 593 0769 / 583 2034/ 
593 3514 
_________________________ 


Pronostico di tempo 


Tempo: 
Awe tardi y awe nochi: par- 
cialmente nubia y general- 
mente seco 
Den marduga y mañan: par- 
cialmente nubia cu un awa- 
sero 
Temperatura maximo 32 gra- 
do Celsius 
Temperatura minimo 27 gra- 
do Celsius 
Indice di calor (heat index) 
den y rond di oranan di mer- 
dia: 33 pa 44 grado Celsius 
Uv index: 12 
Bahada di solo : 6:17pm 
Subida di solo : 6:31am 


Biento: 
Modera for di direccionnan 
entre oost-noordoost y oost- 
zuidoost; forsa 3 te 4 (12 te 
30 km/ora, 7 te 16 nudo). 
Den dia posiblemente basta 
fuerte den rafaga; forsa 5 (31 
te 39 km/ora, 17 te 21 nudo). 
Situacion general di 
tempo: 
Humedad 
persistente 
lo 
combina cu e calentamento 
di den dia pa produci local- 
mente un awasero breve. 
Tambe un tin chens pa lam- 
per cu strena. 



Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, en- 
tre 1 pa 2 pia. 
Na partinan oost te noord- 
west di costa: trankil te 
modera entre 2 pa 3 pia. 

Na Bo, Señor mi ta alsa mi alma, mi Dios, mi ta 
confia den Bo 


Mediante e anuncio aki nos ta participa 
fayecimento di nos tata, welo y ruman: 



SEFERINO VICTORIANO KELLY 
*02-11-1939 – †20-10-2023 


Su casa 
†Eliza Kelly 
Su yiunan Marcel y Gwendoline Kelly 
Victor y Ruth Kelly 
Dino Kelly 
Su niet(a)onan Maricela, Marilena 
Michelino y Kymora 
Ruel y Thaliah 
Su rumanan 
†Sarita y †Mario Tromp 
†Leonora y Bibiano Croes 
†Catarina y †Franklin Tromp 
†Andres Kelly 
†Vicente y Elvia Kelly 
†Thelma y Frank Dijkhoff 
†Franklin y Margarita Kelly 
Inocencio (Chencho) Kelly y Evelyn 
Semeleer 
Swa y cuñanan Mena y Joaquin Vrolijk 
Brigida Croes 
Geronimo y Frida Croes 
†Damian y Juanita Kelly 
†Antonio y †Presentacion Kelly 
†Venancio y Irma Croes na Oostenrijk 


Sobrino y sobrinanan, ihanan, comer y 
compernan, primo y primanan, demas famianan: 
Kelly, Croes, Vrolijk, Mateo, Webb, Tromp, 
Loefstok, Haynes, De Cuba, Jacobs, Brete, 
Dijkhoff, Hernandez, bisinjanan y conocirnan, ex 
coleganan di Arubaanse Wegenbouw, Rumanan 
di Grupo di Oracion Alpha y Grupo Misionero 
di Hesus. Si en caso den nos tristesa nos por a 
lubida algun persona of famia nos ta pidi nos mas 
sincero disculpa. 


ta invita pa asisti na condolencia y despedida 
cual lo tuma lugar na Aurora Funeral Home, 
diaranson 25 oktober 2023 di 9-11 am. Acto di 
cremashion lo tuma lugar den ceno familiar. 


Famia ta pidi comprenshon pa e hecho cu no por 
ricibi ni atende bishita di condolencia na cas. 


“Lo bo bai sosegá, pero lo bo lanta na fin di e dianan pa risibí 
bo porshon” - Daniel 12:13b 


Cu inmenso tristesa nos ta anuncia fayecimento di: 


Carlos B. Kelly 
Mihor conoci como “Papu, Calo of Mo Calo 
* 04-11-1939 - † 17-10-2023 


Na nomber di su: 
Mayornan: 
†Justino y †Maria Kelly-Farro 


Casa stima: 
Juliana ( Jeanna ) Kelly - Tromp 


Yiunan stima: 
Violetta Everon-Kelly y Nelson y famia 
Ruthmila Sawney-Kelly y Herman y famia 
Aldrin Kelly y famia 
†Gilbert Kelly 


Nieto/a nan stima: 
Nelson Gilbert Everon y Mariah y yiu na België 
Kimberly Everon 
Justin Everon 
Jermaine Sawney 
Zachary Sawney 
Andrew Kelly 
Andreina Kelly 


Bisanieta: Lystra Everon na België 


Rumannan: 
Sra. vuida Victoria Perez-Kelly y famia 
†Agnes Tromp-Kelly y famia 
†Josef Kelly y famia 


Swa y Cuñanan: 
Sra. vuida Sixta Kelly-Tromp y famia 
Sra. vuida Filomena Parada-Tromp y famia 
Roy Tromp y Clavel Tromp-Leest 


Sobrino y sobrinanan, primo y primanan, amigo y amiganan 
y demas famia y conocirnan na Aruba, België, Hulanda. 


Su ex coleganan di LAGO, Aruba Concorde Hotel y 
Wyndham. 


Tur su rumannan spiritual Testigonan di Jehova, 
specialmente congregacion Tanki Leendert. 


Demas famia: Kelly, Tromp, Everon, Sawney, Martijn, 
Farro, Perez, De Cuba, Arends, Kuhn, Boekhoudt, Webb, 
Krozendijk, Knot, Franken. 


Nos ta invita tur famia y conocirnan pa asisti na e acto di 
condolencia cual lo tuma lugar Diabierna, 27 October 2023, 
di 7’or pa 9’or di anochi na Calabas 8-B. 


Alavez nos ta invita pa asisti na e acto di entiero cual lo tuma 
lugar Diasabra, 28 di October 2023, di 2’or pa 4 di atardi na 
Aurora Funeral Home despues pa santana di Sabana Basora. 
Lo tin un discurso pa 3’or di atardi. 


Nos disculpa si den nos tristeza nos por a lubida un of otro 
famia. 


Despues di entiero nos no lo ricibi bishita di condolencia na 
cas. 


Señor ta mi luz y 
salbacion ps. 27-1 


Cu hopi dolor, pero 
agradecido pa tur loke 
el’a significa pa nos cu 
su eterno sonrisa, nos ta 
participa fayecimiento 
di nos querida tanta y 
tanta grandi: 


Celia Deborah Maduro 
23 januari 1936 - †19 oktober 2023 
(ex empleado di “Casa de Lannoy”) 


Na nomber di su: 


Rumannan: 
Nidia Candelisia (“Chia”) de Windt Maduro 
Edna Maria Maduro 
Olga Maria Josefina Maduro 
Rosaura Theresa (“Chou”) Maduro 
Jose de Jesus (“Jossy”) Maduro 
Edgar (“Eddy”) Emanuel Maduro 
Carlos Jose Maduro 
David Jose Maduro 
Joseph Alfred Milton Maduro 


Yuinan di crianza: 
Elias Cafarzuza & Michellene Carrera 
Evelyn Cafarzuza & Nicolas Silva 


Sobrinanan: 
Nuria y Jaime Cafarzuza Maduro 
Keyla Maduro 
Socorro Maduro 
Rosario y Basilio Jacobs y famia 


Sobresubrinonan: 
Jean Carlos y Jessica Loaiza y yuinan 
Jaime y Daliana Loaiza y yuinan 
Joseph Loaiza & Nanine Ponson 
Klaylen Velasquez 


Cuña: 
Carmen Josefa Maduro 


Ayudantenan: 
Arelys, Liliana, Zenith 


Amiga stima: 
Enid de Lannoy 


Famia: Maduro, de Windt, Swaen, Odor, Fingal, 
Cafarzuza, Loaiza, Silva, Carrera, de Lannoy y 
demas famia 


Nos ta invita famia, amiga, bisiña, ex coleganan 
di Casa de Lannoy y conoci pa asisti na e acto di 
entiero cual lo tuma lugar diahuebs 26 di oktober 
2023, pa 4’or di atardi saliendo for di Misa San 
Francisco pa Santana Catolico den Caya Ernesto 
Petronia. E restonan mortal lo ta reposa for di 2’or 
di atardi den Misa San Francisco na Playa. 

China ta anuncia retiro di minister di Defensa desaparecido pa casi dos luna 


(AP) — China a reemplasa 
minister di Defensa, Gen. 
Li Shangfu, kende tabata 
fuera di bista publico pa 
casi dos luna, segun me- 
dionan estatal a reporta 
ayera. No a duna mas in- 
formacion. 


Li ta e di dos oficial senior 
Chines cu ta desaparece e aña 
aki, despues cu ex-minister di 
Exterior, Qin Gang a keda re- 
tira di su cargo na juli sin cu a 
duna un splicacion. 


Li, kende a bira minister di 
Defensa durante un reor- 
ganisacion di e Gabinete na 
maart, no a ser mira desde cu 
el a duna un discurso dia 29 
di augustus. No tin indicacion 
cu e desaparicion di Qin y Li 
ta señala un cambio den e po- 
liticanan di Defensa y Exterior 
Chines, maske si a lanta pre- 
gunta tocante e resiliencia di 
presidente y lider di partido 
Comunista den gobierno, Xi 
Jinping su circulo di poder. 


Xi tin un reputacion pa ba- 
lora lealtad mas cu tur cos y 
a ataca corupcion den publico 
y priva, algun biaha den loke 
a keda mira como un metodo 
pa elimina rivalnan politico 
y reforsa su posicion politico 
memey di un economia den 
deterioro y aumento di den- 


sion cu Merca relaciona cu co- 
mercio, tecnologia y Taiwan. 


Li ta bao sancionnan di Merca 
relaciona cu supervision di 
compra di arma for di Ru- 
sia cu ta prohibie di drenta e 
pais. China desde e tempo ey 
a kibra contacto cu ehercito 
Mericano, principalmente pa 
protesta e benta di arma di 
Merca pa Taiwan, pero tambe 
implicando fuertemente cu 
Washington mester retira e 
medidanan contra Li, cual 


Beijing ta nenga di reconoce 
publicamente. 


E anuncio di canal estatal 
CCTV a bisa cu tanto Li como 
Qin a keda retira di e Conseho 
Estatal, Gabinete Chines, y e 
centro di poder di gobierno. 
Esaki virtualmente ta sigura e 
fin di nan careranan politico, 
maske ainda no ta cla si nan lo 


enfrenta persecusion of otro 
sancion legal. 


CCTV tambe a anuncia Lan 
Fo’an su nombramento nobo 
como minister di Finanzas, y 
Yin He’jun como minister di 
Ciencia y Tecnologia. 
E sistemanan politico y legal 
Chines ta keda altamente scur, 
dunando impulso na discusion 


fuerte riba posible corupcion, 
fayonan personal of problema 
cu otro figuranan poderoso cu 
ta conduci na e caida di oficial- 
nan top. 


Ademas di deal cu loke ta parce 
di ta problemanan politico in- 
terno, e partido den gobierno 
ta luchando pa rebiba un eco- 
nomia cu a keda impacta sev- 
eramente pa e medidanan es- 
tricto di “cero Covid”, un po- 
blacion den embehecemento, 
tasa halto di desempleo entre 
graduadonan di universidad, 
y e migracion di cantidad di 
su ciudadanonan mas afluente 
y educa na sociedadnan mas 
liberal den exterior. 


Despues di a hinca su ideolo- 
gia, conoci como “Pensamento 
Xi Jinping” den constitucion 
di e partido y cu abolicion di 
limite riba terminonan presi- 
dencial, Xi a structura e sistema 
pa asina e por keda na poder pa 
resto di su bida. E politico di 
70 aña di edad tambe ta cabes 
di e partido y comitenan es- 
tatal supervisando e Ehercito 
di Liberacion Popular, e eher- 
cito mas grandi na mundo cu 
mas di 2 miyon persona den 
servicio activo. 


Texas ta demanda administracion di Biden 
buscando pa stop agentenan federal di kita 
waya di sumpiña na frontera 


(AP) — Texas a demanda ad- 
ministracion di presidente 
Mericano, Joe Biden ayera 
buscando pa stop agentenan 
federal di corta e waya di 
sumpiña cu a corta of atrapa 
migrantenan mientras nan 
a purba di drenta Merca for 
di Mexico na e Rio Grande. 


Den e demanda entrega den 
corte federal na Del Rio, Texas, 
Fiscal General Ken Paxton ta 
acusa e administracion di Biden 
di “socava” e esfuersonan di se- 
guridad di frontera di e estado, 
bisando cu Texas tin “derecho 
soberano pa construi barera di 
frontera pa preveni entrada di 
migrante ilegal.” 


Autoridadnan estatal a cum- 
insa desplega kilometernan 
di waya “concertina” na mei 
prome cu fin di Titulo 42, un 
orden temporal di emergencia 
cu autoridadnan di salud a usa 
pa rechasa migrantenan duran- 
te pandemia. E waya skerpi a 
keda desplega den areanan di 
hopi trafico na e Rio Grande 
na e frontera, cerca di sitionan 
manera Brownsville y Eagle 


Pass, Texas. 


Defensornan di migrante y 
medio ambiente rapidamente 
a expresa preocupacion pa e 
efectonan dañino di e waya, 
cual tambe a keda expresa in- 
ternamente pa esnan encarga 
cu cumpli cu su uso. 


E barera ta poni algun meter 
for di e riu, of algun biaha 
canto di esaki, y lo tene mi- 
grantenan den awa, algun biaha 
pa oranan largo, wardando pa 
Patruya di Frontera Mericano 
encarga cu nan proceso bao ley 
di inmigracion. Den algun caso, 
agentenan federal a kibra door 
di e waya pa haya acceso na mi- 


grantenan atrapa of otro banda 
di e waya. 


Texas ta alega cu e practica di 
corta e waya a aumenta reci- 
entemente ora miles di mi- 
grante a drenta door di e riu 
y den area di Eagle Pass fin di 
september. 


E keho ta bisa cu door di corta 
e waya, gobierno federal “no 
solamente a destrui ilegalmente 
propiedad perteneciendo na Es- 
tado di Texas” sino cu tambe 
a “interumpi e esfuersonan 
di seguridad di frontera” di e 
estado, afectando su habilidad 
pa “disuadi entrada ilegal den 
su teritorio.” 

Hefe di Nacionnan Uni 
ta adverti cu e guera na 
Gaza por plama 


(AP) - Hefe di Nacionnan Uni a adverti na un re- 
union di nivel halto di Nacionnan Uni diamars cu e 
situacion cu ta keda bira pio y esaki ta trece dilanti 
e riesgo di plama mirando cu e tension ta menasa di 
bira inmenso. 


Secretario-General Antonio Guterres a haci un yamado 
pa un paro di tiro humanitario inmediato pa asina por 
hiba cuminda, awa, medicina y gasolin cu ta desesperada- 
mente necesario. El a apela pa “aleha for di e limite prome 
cu e violencia bay cu mas bida y plama hopi mas ainda.” 
Guterres a expresa na e reunion mensual unda a trata e 
conflicto di decadanan largo entre Israel y Palestina cu 
mester obedece cierto reglanan di guera. Tambe el a ex- 
presa cu e sufrimento di e personanan di Palestina no por 
hustifica e “actonan hororoso di teror cu a tuma luga dia 7 
di october” di parti di Hamas na Israel y a exigi e libertad 
di e personanan secuestra. Sinembargo, a enfatisa tambe 
cu “e atakenan aki no por hustifica e castigo colectivo di 
henter e pueblo di Palestina.” 


El a expresa preocupacion profundo na e “violacionnan 
cla di leynan internacional humanitario,” yamando Israel 
su bombardeo constante di Gaza y e nivel di destruccion 
y mortonan civil “alarmante.” Proteha e personanan civil 
ta “di sumo importancia den conflicto arma.” 


Sin nombra Hamas, e hefe di Nacionnan Uni a enfatisa 
cu “proteha e ciudadanonan nunca por nifica usa nan 
como un escudo humano.” Guterres a critica Israel sin 
nombra esaki, bisando cu “proteha e ciudadanonan no ta 
nifica ordena miyones di persona evacua bay parti nort, 
unda no tin shelter, cuminda, medicina ni gasolin y sigui 
bombardia e parti sur.” 


Merca ta pushando pa adopta un resolucion cu lo conde- 
na e atakenan di Hamas na Israel y violencia contra civil- 
nan ademas di reafirma Israel su derecho pa defende su 
mes. Tambe tabatin expectativa cu lo vota riba esaki riba 
diamars sinembargo e diplomaticonan a bisa cu te ainda ta 
negociando esaki. 


Fiscalnan ta cera investigacion di colapso 
di aquarium na Berlin 


(AP) - Fiscalnan na Ber- 
lin a bisa diamars cu nan 
a cera e investigacion 
tocante e colapso di un 
aquarium grandi decem- 
ber ultimo despues cu re- 
portahe di un experto no 
por a nombra e motibo di- 
con e tanki a explota. 


E aquarium di AquaDom, 
cual tabata den lobby di un 
hotel den centro di e capital 
Aleman a explota dia 16 di 


december, mandando 1 mi- 
yon liter di awa dentro di e 
edificio y caya pafo. Dos per- 
sona a keda levemente herida. 


E fiscalnan a bisa cu e inves- 
tigacion contra personanan 
desconoci sospecha di causa 
daño fisico a causa di neg- 
ligencia despues di evalua 
reportahe di experto a keda 
cera. 


Autor di e reportahe, ing- 


eniero Christian Bonten, a 
presenta 3 teoria pero a bisa 
cu no tin evidencia cla to- 
cante cla pa comproba esaki. 
E hipotesisnan ta cu e lijm cu 
tabata wanta e cilinder pega 
na otro a faya; E tanki taba- 
tin un daño den su base ora 
cu a modernisa e aquarium 
den aña 2020 of cu e tanki a 
ser yena back demasiado laat 
despues di e modernisacion 
y esaki a seca e murayanan di 
acrilico demasiado. 


Myanmar ta bolbe permiti bishitanan 
familiar na prizon 


(AP) - Myanmar, lidera pa ehercito, riba 
diamars a bolbe permiti prizoneronan 
ricibi bishita di familiarnan, un derecho 
cu a suspende pa 3 aña y mei a causa di 
e pandemia di coronavirus, segun e ofi- 
cialnan di prizon y militar a bisa. 


E regla permitiendo e bishitantenan ta carga 
condicionnan detaya, pero esaki ta e prome 
oportunidad pa varios di e detenidonan po- 
litico cu tin tempo encarcela a causa di oposi- 
cion na e ehercito. 


E bishitantenan mester por provee prueba di 
vacuna di coronavirus y un relacion famil- 


iar cu e prizonero. Ta rekeri documentacion 
tambe for di e oficinanan di administracion 
di bishitantenan local y departamentonan di 
polis. Un miembro di e famia di un prizonero 
acusa di traicion a causa di protesta e liderazgo 
militar a conta The Associated Press cu el a ser 
permiti bishita su yiu homber pa mas o me- 
nos 20 minuut den un camber grandi despues 
di a warda casi 2 ora cu mas di 100 otro bishi- 
tante. El a bishita un prizon na Bago. 


El a conta cu e tabata contento cu e por a mira 
su yiu atrobe despues di mas di un aña y di 
por hiba medicamento y placa despues cu el a 
wak e na su huicio den augustus di aña pasa. E 
bishitantenan mester a papia cu e prizonero- 
nan for di 30 meter leu segun e muhe, ken a 
conta bao anonimidad pa asina no ser iden- 
tifica, mirando cu e ehercito ta prefera di ta 
e unico fuente di informacion ora ta trata di 
topiconan sensitivo. 


Assistance Assiociation of Political Prisoners, 
un grupo cu ta mantene record detaya di e 
arestonan y mortonan relaciona cu e gobierno 
militar, a bisa cu 25,337 persona a ser aresta 
desde cu nan a tuma mando den aña 2021 y 
19,616 di nan te ainda ta den detencion. 


